Bible in one year - Luo Bible 2020 - May 20\n1. E ndalo mar chwiri, e kinde ma ruodhi dhi e lweny, Daudi nooro Joab gi joka ruoth to gi jolweny mag Israel duto. Negigoyo jo-Amon mi gitiekogi kendo negimako dala mar Raba. To Daudi nodongʼ e Jerusalem.\n2. Odhiambo moro Daudi noa malo e kitandane mowuotho alwora mar wi tado mar ode ka en ewi tado noneno dhako moro kaluokore. To dhakono ne jaber ahinya,\n3. omiyo Daudi nooro ngʼato mondo odhi onon ni en dhako mane. Ngʼatno nowacho, “Donge mano en Bathsheba, ma nyar Eliam ma chi Uria ja-Hiti?”\n4. Eka Daudi nooro jaote mondo odhi okele, mi dhakono nobiro ire kendo noterore kode. Ma noyudo ka koro eka otieko kindene mar neno malo kendo nosepwodhore. Bangʼ mano Bathsheba nodok dala.\n5. Dhakono nomako ich mi nooro ni Daudi wach kowacho niya, “Ayach.”\n6. Omiyo Daudi nooro wach ni Joab niya, “Orna Uria ja-Hiti.” Eka Joab noore ir Daudi.\n7. Kane Uria obiro ire, Daudi nopenje ngima Joab gi mar jolweny to gi kaka lweny bende dhi.\n8. Eka Daudi nowachone ni Uria niya, “Dhi mwalo e odi mondo ilwok tiendi.” Omiyo Uria nowuok oa e dala ruoth, eka bangʼe ruoth noorone mich.\n9. To Uria nonindo e dhorangach mar dala gi jotich mamoko mag ruoth to ne ok olor odhi e ode.\n10. Kane owach ne Daudi ni Uria ne ok odhi ode, nopenje niya, “Donge isebudho oko, angʼo momoni dhi odi?”\n11. Uria nowachone Daudi niya, “Sandug Muma gi Israel gi Juda dak e hembe, to jatenda ma Joab gi jo-ruodha obuoro oko e pap. Ere kaka anyalo dhi e oda mondo achiem, kendo amethi, mi ariwra e achiel gi chiega? Akwongʼora e nyimi ni ok datim gima kamano.”\n12. Eka Daudi nowachone niya, “Bed ka kawuono kiny naweyi idog.” Omiyo Uria noriyo Jerusalem chiengʼno gi kinyne.\n13. Daudi noluonge mochiemo mi ometho kode kendo Daudi nomiye math momer. To kotieno nochopo Uria nowuok modhi onindo e pare kaachiel gi jotij ruodhe; to ne ok odhi ode.\n14. To gokinyi Daudi nondiko ne Joab baruwa moorogo Uria mondo oter.\n15. Ei baruwano nondikoe niya, “Ket Uria e laini manyime kama lweny gerie ahinya. Eka weyeuru kende mondo ogoye manege.”\n16. Omiyo kane Joab olworo dala maduongʼno mondo gimaki, noketo Uria kama ongʼeyo ni wasigu mager kendo tek nitie.\n17. Kane jo-dala maduongʼno owuok mondo oked gi Joab, jolwenj Daudi moko nonegi; to Uria ja-Hiti bende nonegi.\n18. Joab nooro wach ne Daudi konyise gik moko duto mosetimore e lweny.\n19. Nochiko jaote niya, “Ka isetieko nyiso ruoth wechegi duto matimore e lweny,\n20. kamoro mirima nyalo mako ruoth, mi openji ni, ‘Angʼo momiyo ne usudo machiegni ahinya gi dala maduongʼ mondo ukedi? Donge ne ungʼeyo niginyalo chielou gi aserenigi ewi ohinga?\n21. En ngʼa ma nonego Abimelek wuod Jerub-Besheth? Dhako donge ema nodiro pongʼ rego gi ewi ohinga, mine otho Thebez? Angʼo momiyo ne udhi machiegni ahinya gi ohinga?’ Kopenji penjoni, to wachne ni, ‘Jatichni Uria ja-Hiti bende otho.’ ”\n22. Jaote nowuok modhi, kane ochopo nonyiso Daudi weche duto mane Joab oore mondo owachi.\n23. Jaoteno nowachone Daudi niya, “Jogo nochako loyowa mi giwuok e pap mondo giked kodwa to ne wariembogi ma wadwokogi chien nyaka e dhoranga dala maduongʼ.\n24. Eka jodir aserni nobayo jotichni gi ewi ohinga, kendo jotich ruoth moko nonegi. Uria ja-Hiti ma jatichni bende ginego.”\n25. Daudi nowachone jaote niya, “Wachne Joab kama: Kik wachno chandi; ligangla nego jakoni gi jakocha. Med kedo matek gi dala maduongʼno mi ikethe chuth. Wachne wechegi mondo ijiwego.”\n26. Kane chi Uria owinjo ni chwore otho, noywage.\n27. Bangʼ ka ndalo ywak norumo, Daudi nowacho mondo okele e ode, mane obedo chiege monywolone nyathi ma wuowi. To gima Daudi notimo ne ok omoro Jehova Nyasaye.\n1. Jehova Nyasaye nooro Nathan ir Daudi. Kane ochopo ire nowachone niya, “Ne nitie ji ariyo moko e dala moro; achiel ne jamoko to machielo nodhier.\n2. Jamoko ne nigi rombe mangʼeny gi dhok,\n3. to ngʼat modhier to ne onge gimoro makmana nyarombo ma sibini achiel mane osengʼiewo. Norite maber mana kaka norito nyithinde owuon. Nyarombono nopogone chiembe mochamo, ne omodho e okombene kendo nonindo e bade. Ne ochalne mana ka nyathine ma nyako.\n4. “Koro jawuoth moro nobiro ir jamoko-cha, to jamokono ne ok okawo achiel kuom rombe kata dhoge mondo oyangʼ ni jawuodhno mane obiro ireno. Kata kamano, nyarombo ma sibini mar jadhierno ema noyangʼone wendo mane obiro ire.”\n5. Mirima malich ne omako Daudi gi ngʼatno mowachone Nathan niya, “Akwongʼora gi nying Jehova Nyasaye mangima ni ngʼat mane otimo kama owinjore otho!\n6. Nyaka ochul kar rombono moloyo nyadingʼwen, nikech ne otimo gima chalo kama, ka chunye onge gi kech.”\n7. Eka Nathan nodimbo wach ne Daudi niya, “In e ngʼatno! Ma e gima Jehova Nyasaye, ma Nyasach Israel wacho: ‘Ne awiri mondo ibed ruoth Israel, ne agoli e lwet Saulo.\n8. Ne amiyi od ruodhi mondo obed mari, kendo naketo monde ruodhi e lweti. Ne amiyi dhout Israel gi dhood Juda. To ka magi ne ok oromi to pod ne anyalo miyi moko.\n9. Angʼo momiyo isechayo wach Jehova Nyasaye ka itimo gima rach machal kama e wangʼe? Ne inego Uria ja-Hiti gi ligangla mi ikawo chiege mondo obed mari iwuon. Ne inege gi ligangla jo-Amon.\n10. Kuom mano, negruok gi ligangla ok norum e odi, nikech ne ichaya mi ikawo chi Uria ja-Hiti mobedo mari iwuon.’\n11. “Ma e gima Jehova Nyasaye wacho: ‘Anakelni masira kowuok e odi iwuon. Mana kineno kama gi wangʼi iwuon abiro kawo mondi kendo miyogi achiel kuom joma chiegni kodi, kendo obiro terore kod mondegi odiechiengʼ alanga.\n12. Nitimo gino apanda, to an abiro timo ma odiechiengʼ alanga e nyim jo-Israel.’ ”\n13. Eka Daudi nowachone Nathan niya, “Asekethone Jehova Nyasaye.” Nathan nodwoko niya, “Jehova Nyasaye oseweyoni richoni. Ok ibi tho.\n14. To nikech gima isetimo, isemiyo jowasigu ojaro Jehova Nyasaye, omiyo wuodi monywolno biro tho.”\n15. Bangʼ kane Nathan osedhi dala, Jehova Nyasaye nogoyo nyathi ma chi Uria nosenywolo ni Daudi gi tuo.\n16. Daudi nolamo Nyasaye mondo kik nyathi tho. Notweyo chiemo kendo nodhi e ode mi onindo piny e lowo otieno ka otieno.\n17. Jodongo mag ode nochungʼ bathe mondo gichunge owe nindo piny e lowo, to notamore, kendo ne ok onyal chamo chiemo moro amora.\n18. To chiengʼ mar abiriyo nyathi notho, jotij Daudi ne luor nyise ni nyathi osetho, nikech negiparo niya, “Kane nyathi pod ngima, ne wawuoyo gi Daudi to ne ok owinjowa. Koro to wadhi wacho ne nangʼo ka nyathi osetho? Onyalo timo gimoro marach.”\n19. Daudi noneno ka jotije kuodho wach kendgi mine ongʼeyo ni nyathi osetho. Nopenjo niya, “Nyathi osetho?” Negidwoke niya, “Ee, osetho.”\n20. Daudi noa malo e lowo. Kane oseluokore, nowirore gi mo moloko lewni mane orwako, nodhi e od Jehova Nyasaye mi olemo. Bangʼe nodhi e ode owuon, mine okwayo chiemo momiye mochamo.\n21. Jotije nopenje niya, “Itimori kama nangʼo? Kane nyathi pod ngima, ne itweyo chiemo kendo ne iywak. To ka nyathi koro osetho, to ichungʼ kendo ichiemo!”\n22. Nodwokogi niya, “Kane nyathi pod ngima ne atweyo chiemo kendo aywak. Nikech ne aparo ni, ‘Ngʼama dingʼe? Dipo ka Jehova Nyasaye nyalo timona ngʼwono miwe nyathi obed mangima.’\n23. To nikech koro osetho, angʼo dimi atwe chiemo? Bende daduoge obed mangima? An ema abiro dhi ire to en ok onyal duogo ira.”\n24. Daudi nohoyo Bathsheba chiege, nodhi ire mobedo kode e achiel. Nonywolo wuowi kendo negichake ni Solomon. Jehova Nyasaye ne ohere;\n25. kendo nikech Jehova Nyasaye nohere, nomiyo Nathan janabi wach ni mondo ochake ni Jedidia.\n26. Kata kamano Joab nodhi nyime kedo gi Raba e piny jo-Amon kendo nomako kar ruoth mochiel motegno.\n27. Joab nooro joote ir Daudi, kowacho niya, “Asekedo gi Raba ma amako kargi mar pi.\n28. Koro bi gi jolweny duto mondo ilwor dala maduongʼ kendo ikawe. Ka ok kamano to abiro kawo dala maduongʼno kendo ibiro luonge gi nyinga.”\n29. Omiyo Daudi nochoko jolweny duto modhigo Raba mi omonje kendo okawe.\n30. Nogolo osimbo mar duongʼ ewi ruodhgi, ma pek dhahabu mane olosego ne romo kilo piero adek gangʼwen kendo noduse gi kite ma nengogi tek mi osidhne Daudi. Noyako gik mangʼeny e dala maduongʼno\n31. kendo nokawo ji duto mane ni e dalano, moketogi e tij ngʼeto gi musimeno kod tiyo gi chumbe gi ledhi; bende ne oketogi jolos matafare. Notimo ma ni mier duto mag jo-Amon. Eka Daudi gi jolwenje duto nodok Jerusalem.\n9. Irito piny kendo iolone pi, imiyo obedo momew moromo chuth. Aore mag Nyasaye opongʼ gi pi mamiyo ji bedo gi cham, nimar kamano e kaka ne ichano chon.\n10. Ipuro puothene kendo iloso oparane duto. Imiyo puothene bedo mangʼich, kendo igwedhe gi cham.\n11. Igwedho higa gi cham mogundho, kendo gechegi mwandu opongʼo.\n12. Pewe motimo lum mag piny ongoro ngʼich oromo; kendo gode opongʼ gi mor.\n13. Lek duto jamni kwaye ka giwinjo maber kendo holni cham mochiek odhure; gikok gimor kendo giwer.\n22. Winjo wach en soko mar ngima ne jogo man kode, to fuwo kelo kum ne joma ofuwo.\n23. Ngʼat mariek rito weche mawuok e dhoge, kendo wechene mowinjore kelo puonj makare.\n24. Weche mag mor chalo gi mor kich gimit ne chuny kendo gikelo ngima ni choke.\n22. Kinyne, oganda mane ni kode loka nam noyudo ni yie achiel kende ema ne ni kanyo, kendo ni Yesu ne ok odonjo ei yieno gi jopuonjrene, to ni negidhi adhiya kendgi.\n23. Eka yiedhi moko moa Tiberia nogowo but kama ne ji ochame makati, mane Ruoth Yesu ogwedho.\n24. Kane ogandano ofwenyo ni Yesu gi jopuonjrene ne onge kanyo, negidonjo ei yiedhigo, mi gidhi Kapernaum, mondo gimany Yesu kuno.\n25. Kane giyude loka nam komachielo, negipenje niya, “Rabi, ne ichopo sa adi?”\n26. Yesu nodwokogi niya, “Awachonu adier, ni umanya ok nikech nyoro uneno honni, to mana nikech makati manyoro uchamo ma uyiengʼ.\n27. Weuru tiyo ni chiemo marumo, to tiuru ni chiemo masiko nyaka chop uyud ngima mochwere, ma Wuod Dhano biro miyou. Nyasaye Wuoro oseketo kido mare kuome manyiso ni oyie kode.”\n28. Eka negipenje niya, “Angʼo mowinjore watim eka wati tije ma Nyasaye dwaro?”\n29. Yesu nodwokogi niya, “Tich ma Nyasaye dwaro en ni mondo uyie kuom Jal moseoro.”\n30. Kuom mano negipenje niya, “Kara en hono mane ma idwaro timo mondo wane eka wayie kuomi? Angʼo mibiro timonwa?\n31. Kwerewa nochamo manna e thim; mana kaka ondiki ni, ‘Nomiyogi chiemo moa e polo mondo gicham.’ ”\n32. Yesu nowachonegi niya, “Awachonu adier ni Musa ok ema nomiyou makati moa e polo, to Wuora ema nomiyou makati mar adier moa e polo.\n33. Nimar makati ma Nyasaye chiwo en Jal malor koa e polo kendo ochiwo ngimane ni piny.”\n34. Negiwachone niya, “Jaduongʼ, miwae makati pile pile kochakore kawuono.”\n35. Eka Yesu nowachonegi niya, “An e makati mar ngima. Ngʼama obiro ira kech ok noka, kendo ngʼama oyie kuoma riyo ok nolo ngangʼ.\n36. To mana kaka nyocha anyisou, usenena to pod udagi yie kuoma.\n37. Joma Wuoro omiya duto biro ira, kendo ngʼato angʼata mobiro ira ok anariembi ngangʼ.\n38. Nimar asebiro e piny ka aa e polo, ok ni mondo atim dwacha, to mondo atim dwach Jal mane oora.\n39. Dwach Jal mane oora en ni kik awit kata achiel kuom ji duto mosemiya, to ni mondo achiergi chiengʼ giko.\n40. Adier, Wuora dwaro ni mondo ji duto mogeno kuom Wuowi, kendo moyie kuome mondo obed gi ngima mochwere, kendo ochiergi chiengʼ giko piny.”\n41. Jo-Yahudi nochako ngʼur kode nikech nowacho niya, “An e makati mobiro e piny koa e polo.”\n42. Negiwacho niya, “Donge ma en Yesu, ma wuod Josef, ma wangʼeyo wuon gi min? Ere kaka dobukre kowacho sani ni, ‘Ne abiro e piny ka aa e polo’ ?”\n43. Kuom mano, Yesu nodwokogi niya, “Weuru ngʼur e kindu uwegi.\n44. Onge ngʼama nyalo biro ira ka ok Wuora mane oora ema okele, kendo anachiere chiengʼ giko piny.\n45. Ondiki e kitepe Jonabi ni, ‘Jehova Nyasaye nopuonj ji duto.’ Emomiyo ngʼat mosewinjo wach Wuoro, kod mosemako puonj mare, biro ira.\n46. Onge ngʼama oseneno Wuoro makmana Jal ma noa ka Nyasaye; En kende ema oseneno Wuoro.\n47. Awachonu adier ni ngʼama oyie kuoma nigi ngima mochwere.\n48. An e kuon mar ngima.\n49. Kwereu nochamo manna e thim, to kata kamano ne githo.\n50. An to awuoyo kuom makati moa e polo, ma ngʼato nyalo chamo mondo kik otho.\n51. An e makati mar ngima ma nobiro e piny koa e polo. Ka ngʼato moro amora ochamo makatini, to obiro bet mangima nyaka chiengʼ. Makatini en ringra, ma abiro chiwo mondo piny oyud ngima.”


“Kaponi iu owangʼ, to kik utim richo.” Kik uwe chiengʼ podhi ka pod un gi ich wangʼ kendo kik imi jachien thuolo mar loyi. Ngʼato ma yande kwalo nyaka koro we kuo chuth, to nyaka oti tich gi lwete owuon mondo okonyrego kendo okony bende joma moko mochando. Kik uyie weche maricho wuogi e dhou, to mana weche mabeyo manyalo konyo kuom gero ji kaluwore gi dwarogi mondo wecheu okony joma winjo. Bende kik umi Roho Maler mar Nyasaye chuny lit nikech en ema Nyasaye osemiyougo kaka ranyisi ni noresu chiengʼ resruok. Weuru kecho gi mirima gi ich wangʼ gi gwandruok gi himruok gi ketho nying kod himruok duto.\nNgʼat mofuwo chiwore duto komwomore amwoma e mirimbe, to ngʼat mariek ritore ka ogare.\nTo koro nyaka ulony oko kit richo duto kaka: ich wangʼ gi mirima gi himruok gi ketho nying ji kod weche mochido.\nKik imak osiep gi ngʼat ma iye wangʼ piyo; kik iriwri bende gi ngʼatno makecho piyo,\n Ritri kik ibed gi mirima kendo lokri iwe ich wangʼ kik ibed gi ich wangʼ nikech okelo mana rach. Nikech joma richo ibiro ngʼad kargi oko, to joma oketo genogi kuom Jehova Nyasaye piny biro bedo margi.\n2 Ruodhi 11:9-10\n Jotend ji mia achiel mane ni e migepe adekgo notimo mana kaka Jehoyada jadolo nochikogi. Jatend migawo ka migawo nokawo joge mane dhi tich chiengʼ Sabato to gi mago mane onego oywe, mi giduto negidhi ir Jehoyada jadolo. Eka nomiyo jotend migepe mag jolweny tonge kod kuodi, mane mag ruoth Daudi kendo mane okan e hekalu mar Jehova Nyasaye.\n2 Ruodhi 17:18\nOmiyo Jehova Nyasaye iye nowangʼ gi jo-Israel mi nogologi e nyime. Dhood joka Juda kende ema ne odongʼ,\nNgʼat ma terore mos nigi winjo, to ngʼatno ma iye wangʼ piyo nyiso fupe.


Tich Joote 23 - Holy Bible [Luo Bible 2020] - (TiJo 23)\nPaulo nongʼiyo wach jobuch jo-Sanhedrin tir eka nowachonegi niya, “Owetena, asetimo tich mane Nyasaye omiya mondo atim gi chuny maler maonge ketho nyaka chil kawuono.”\nKane owacho kamano, to Anania jadolo maduongʼ nogolo chik ni joma nochungʼ bute mondo ogo dhoge.\nEka Paulo nowachone niya, “Nyasaye biro goyi, in kor ot mobuk matarni! Owinjore ingʼadna bura kaluwore gi Chik, to in iwuon ema iketho chik ka iwacho ni jogi mondo ogoya!”\nJoma nochungʼ but Paulo nowachone niya, “Wangʼi tek manade minyalo yanyo jadolo maduongʼ mar Nyasaye?”\nTo Paulo nodwoko niya, “Owetena, ne ok angʼeyo ni en jadolo maduongʼ, nikech ondiki ni, ‘Kik iwuo marach kuom jatend jou.’ ”\nKaka Paulo nongʼeyo ni moko kuom jogo ne gin jo-Sadukai, to moko jo-Farisai, nokok ne bura mar Sanhedrin kowacho niya, “Owetena, an ja-Farisai kendo an wuod ja-Farisai. Achungʼ kae kawuono mondo oyala nikech geno ma an-go kuom chier mar joma otho!”\nBangʼ wacho kamano, pogruok nowuok e kind joburago, ka jo-Farisai kwedore gi jo-Sadukai.\n(Mano notimore nikech jo-Sadukai wacho ni chier, kata malaike kata Roho onge, to jo-Farisai to oyie gi puonjgi duto.)\nKoko maduongʼ nowuok kendo jopuonj Chik moko mane gin jo-Farisai, nochungʼ malo mochako goyo mbaka matek kagiwacho niya, “Ok waneno gima rach ma ngʼatni osetimo. Donge nyalo bet ni roho kata malaika ema wuoyo kode?”\nPogruokno nomedo kelo dhawo gi dwokruok makwiny, mi jaduongʼ jolweny nodoko maluor ni jogo ne nyalo kidho Paulo matindo tindo. Omiyo nogolo chik mondo jolweny ogol Paulo oko githuon e nyim bura, mondo odwoke ei kama jolweny nodakie.\nOtienono Ruoth Yesu nobiro mochungʼ but Paulo mowachone niya, “Bed mana gi chir! Mana kaka isetimo nenda ei Jerusalem, e kaka nyaka itime e Rumi bende.”\nKinyne gokinyi jo-Yahudi nowuoyo e kindgi giwegi ka gikwongʼore ni ok ginichiem kata madho gimoro amora kapok ginego Paulo.\nJoma notimo kwongʼruokni noloyo ji piero angʼwen.\nNegidhi ir jodolo madongo gi jodongo mi giwachonegi niya, “Wasekwongʼore waduto ni ok wanacham kata madho gimoro kapok wanego Paulo.\nKuom mano, un kod jobuch Sanhedrin kwauru jatend jolweny maduongʼ mondo okelnugo e nyimu, ka uwuondoru ni udwaro medo nono wachne maber. Waikore mar nege kapok ochopo ka.”\nTo ka wuod nyamin Paulo nofwenyo gima jogo ne chano timo, nodhi nyaka kama jolweny odakie monyiso Paulo wachno.\nEka Paulo noluongo achiel kuom jotend jolweny, mowachone niya, “Kaw wuowino idhigo nyaka ir jatend jolweny maduongʼ nimar en-gi wach moro monego owachne.”\nOmiyo notere ir jatend jolweny. Ne owachone niya, “Paulo ma otwecha ne oluonga ire mi okwaya mondo akel wuowini iri nikech, en-gi wach moro modwaro nyisi.”\nJatend jolweny nokawo wuowino komako bade, mi notere tenge eka openje niya, “En angʼo midwaro nyisa?”\nWuowino nodwoke niya, “Jo-Yahudi osewinjore mondo okwayi kiny iternegi Paulo e nyim jobuch Sanhedrin ka giwuondore ni gidwaro medo nono wachne maber.\nKik iyie gi kwayogino nikech ji moloyo piero angʼwen kuomgi osebutone. Gisekwongʼore ni ok ginicham kata madho gimoro kapok ginege. Kata sani giseikore, girito mana mondo iyie gi kwayogino.”\nJatend jolweny noweyo wuowino modhi, kosieme niya, “Kik inyis ngʼato ni isenyisa wachni.”\nEka noluongo jotend askeche ariyo momiyogi chik niya, “Ikuru jolweny mia ariyo, gi mamoko piero abiriyo moidho farese kod mia ariyo motingʼo tonge mondo oikre mar dhi Kaisaria kawuono sa adek mar otieno.\nPaulo bende ikneuru farase mondo obi oidhi otere nyaka ir ruoth Feliks, ma ok gimoro otime e yo.”\nBangʼe nondiko baruwa machalo kama:\nAn Klaudio Lusio, amosi ahinya in ruoth Feliks.\nDaher mar nyisi ni jo-Yahudi nomako ngʼatni kendo negidwaro nege, to ne aoro jolweny mondo okonye, nikech ne ayudo wach ni en ja-Rumi.\nNe adwaro ngʼeyo gimomiyo ne gidonjone, omiyo ne atere e nyim jobuch jodong jo-Sanhedrin.\nNe ayudo ni ne odonjne kaluwore gi weche moko mag chikegi, to ne ayudo ni onge ketho moro mosetimo manyalo miyo ngʼadne buch tho kata buch twech.\nTo kane awinjo ni jo-Yahudi chano mar nege lingʼ-lingʼ, to ne aore iri mapiyo. Bende ne agolo chik mondo joma odonjone obi iri mondo ginyisi gimomiyo gidonjone.\nJolweny nochopo chik mane omigi. Negikawo Paulo gotieno, mi gidhi kode nyaka Antipatris.\nKinyne negikete e lwet jolweny moidho farese mondo odhi kode, to gin negidwogo kama jolweny odakie.\nKane joidh farese ochopo Kaisaria, negimiyo ruoth baruwa mane jatend jolweny maduongʼ ondiko, eka negiketo Paulo e lwete.\nRuoth nosomo baruwano, eka nopenjo Paulo ni en japiny mane. Bangʼ ngʼeyo ni ne en japiny Kilikia,\nnowachone niya, “Kiny nawinj wachni ka joma odonjoni ochopo ka.” Eka nogolo chik mondo okan Paulo maber e od bura mane ni e dala Herode.


Jo-Galatia 3 | Muma e Intanet | New World Translation (1984)\nMathayo Mariko Luka Johana Tich Joote Jo-Rumi 1 Jo-Korintho 2 Jo-Korintho Jo-Galatia Jo-Efeso Jo-Filipi Jo-Kolosai 1 Jo-Thesalonika 2 Jo-Thesalonika 1 Timotheo 2 Timotheo Tito Filemon Jo-Hibrania Jakobo 1 Petro 2 Petro 1 Johana 2 Johana 3 Johana Juda Fweny 1 2 3 4 5 6\nTimbe mag Chik kod timbe mag yie (1-14)\nNg’at makare nobed mangima kuom yie (11)\nSingo ma ne omi Ibrahim ok en kuom Chik (15-18)\nKristo en koth Ibrahim (16)\nKaka Chik nobetie kod gimomiyo nobetie (19-25)\nNyithind Nyasaye kokalo kuom yie (26-29)\nKoth Ibrahim gin mag Kristo (29)\n3 Yaye un Jo-Galatia ma pachu ok ni kare! En ng’a mosewuondou marach kama, un ma oselernu ayanga wach Yesu Kristo ma ne ogur e yath? 2 Adwaro ng’eyo wach achielni kuomu: Be ne uyudo roho maler kokalo kuom timbeu mag luwo chik, koso ne en nikech yie ma ne un-go kuom weche ma ne uwinjo? 3 Kare pachu ok ni kare mana kama? Kane uchako, ne uwuotho ka roho maler tayou, ang’o momiyo koro utieko e yor ringruok? 4 Be ne ukalo e sand mang’eny kamano mana kayiem nono? An gadier ni ne ok en kayiem. 5 Kuom mano, be jal ma miyou roho kendo ma timo tije madongo e kindu timogi nikech timbeu mag luwo chik koso nikech ne uyie kuom weche ma ne uwinjo? 6 Mana kaka Ibrahim “noketo yie kuom Jehova, mi mano nomiyo okwane kaka ng’at makare.” 7 Kuom adier, ung’eyo ni joma makore gi yie e ma gin nyithind Ibrahim. 8 Koro nikech Ndiko noneno chon ni kokalo kuom yie Nyasaye ne dhi kwano ji moa e ogendni kaka joma kare, mi nolando ne Ibrahim motelo wach maber niya: “Ogendni duto ibiro guedh kokalo kuomi.” 9 Omiyo, joma makore gi yie iguedho kanyachiel gi Ibrahim jal ma ne nigi yie. 10 Jogo duto mogeno kuom timbe mag chik ni e bwo kuong’, nikech ondik kama: “Ng’ato ang’ata ma ok sik e weche duto mondik e bug* Chik kuom timogi, en ng’at mokuong’.” 11 E wi mano, nenore maler ni kokalo kuom chik, onge ng’at mikwano kaka ng’at makare e wang’ Nyasaye nimar “ng’at makare nobed mangima kokalo kuom yie.” 12 Koro Chik ok dwar ni ng’ato obed gi yie. Kar mano, “ng’ato ang’ata ma timogi nobed mangima kokalo kuomgi.” 13 Kristo nong’iewowa mi nogonyowa a e kuong’ mar Chik ka nobedo ng’at mokuong’ e lowa, nikech ondik niya: “Ng’ato ang’ata mong’aw e yath, en ng’at mokuong’.” 14 Mano ne en ni mondo gueth ma ne osing ne Ibrahim ochop ne ogendni mamoko bende kokalo kuom Kristo Yesu, eka kokalo kuom yiewa, wayud roho maler ma ne osing. 15 Owetena, awuoyo ka atiyo gi ranyisi mar gima jatimore e ngima dhano: Ka nitie singruok ma ji osewinjoree, kata ka dhano e ma otimo kamano, onge ng’at ma kethe kata ma medoe wach moro. 16 Koro singo ne ochiw ne Ibrahim kendo ne kothe. Singono ok wach ni, “kendo ne kothene,” ka gima ging’eny. To owuoyo mana kuom achiel ni, “kendo ne kothi,” ma en Kristo. 17 E wi mano, awacho kama: Chik ma nobetie higni 430 bang’e, ok keth singruok ma Nyasaye nosetimo motelo, kendo ok oruch gima ne osingno. 18 Nimar kapo ni pok ma Nyasaye chiwo iyudo kokalo kuom chik, mano miyo koro ok otenore kuom singo; to Nyasaye osemiyo Ibrahim pokno e yo mang’won, kokalo kuom singo. 19 To kare Chik en mar ang’o? Ne omede mondo richo onenre ayanga nyaka bang’ ka kodhi ma ne osingno osechopo; kendo Chikno ne ochiw kokalo kuom malaike ka gitiyo gi lwet jagach. 20 Koro jagach ok bedie ne ng’ato achiel, to Nyasaye en ng’at achiel. 21 Be mano nyiso ni Chik kwedo singo mag Nyasaye? Ooyo ngang’! Nimar ka dipo ni chik ne nyalo miyo ji ngima, adier dikoro inyalo kwan ng’ato kaka ng’at makare kokalo kuom chik. 22 To Ndiko noketo gik moko duto e bwo tuech mar richo, mondo singo ma bedoe nikech yie kuom Yesu Kristo ochop ne joma nyiso yie. 23 Kata kamano, ka yie pok nochopo, chik e ma ne ritowa, koketowa e bwo tuech, ka wakiyo yie ma nonego oel. 24 Omiyo, Chik ne obedonwa kaka jarit* ma tayowa nyaka ir Kristo, mondo eka okwanwa kaka joma kare kokalo kuom yie. 25 To nikech sani yie osechopo, koro ok wan e bwo jaritno. 26 Adier, uduto un nyithind Nyasaye kokalo kuom yie e Kristo Yesu. 27 Nimar uduto ma nobatisu e Kristo, userwakoru gi kido kaka mag Kristo. 28 Kuom mano, onge pogruok e kind Ja-Yahudi gi Ja-Grik, bende e kind misumba gi ng’at man thuolo, kata e kind ng’at ma dichwo gi ng’at ma dhako, nimar uduto un achiel e winjruok gi Kristo Yesu. 29 E wi mano, ka un mag Kristo, to adier un koth Ibrahim kendo un joma biro yudo pok ma ne osing.\n^ E dho Grik tiend wach molok ni “jarit,” en ng’at ma tije ne en tayo kata rito nyithindo kuom gik ma nyalo hinyogi.


Kaka Wayudo Pesa ma Wasirogo Tije mag Pinyruoth | Pinyruodh Nyasaye\nKaka Wayudo Pesa ma Wasirogo Tije mag Pinyruoth\nKaka jotich Jehova tiyo gi pesa e siro tij Pinyruoth, kod gimomiyo gitimo kamano\n1, 2. (a) Ka ne jayalo moro openjo Owadwa Russell kaka Jopuonjre Muma yudo pesa ma gisirogo tijgi, Russel nodwoke nang’o? (b) En ang’o ma wadwaro nono e sulani?\nCHIENG’ MORO, jayalo moro mar Reformed Church ne odhi ir Owadwa Charles T. Russell mi openje kaka Jopuonjre Muma yudo pesa ma gisirogo tijgi.\nOwadwa Russell nolerone kama: “Ok wachokga sadaka.”\nJayalono nopenje kama: “Kare ugolo pesa kanye?”\nRussell nodwoke niya: “We alerni, en mana ni samoro ok ibi yie gi gima adwa wachoni. Sama joma wayalonegi obiro lemo kodwa, onge adita ma ipaso e nyimgi mondo giketie sadaka. Kata kamano, gineno gi wang’gi ni pesa dwarore, kendo giwacho e chunygi niya: ‘Yawa, ot ma walemeeni ok oyudore nono. Donge an be anyalo jolo kamoro?’”\nJayalono nong’iyo wang’ Owadwa Russell kowuoro ahinya.\nRussell ne odhi nyime nyise niya: “Gima anyisini en adier. Gin giwegi e ma gipenjaga ni, ‘Ka an gi pesa moro matin ma adwaro sirogo tij Nyasaye, anyalo timo nang’o?’ Sama ng’ato oyudo pesa, otemo matek mondo osirgo tij Ruoth. Sama oongego, ang’o ma dimi wadhire mondo ochiw?” *\n2 Gima Owadwa Russell nowachono en adier. Kuom higni mang’eny, jotich Jehova osebedo ka golo chiwo misirogo lamo madier. E sulani, wadwaro nono ranyisi moko e Muma mag joma nogolo chiwo, kod kaka wasebedo ka watimo kamano e kindewagi. Sama wanono kaka watiyo gi pesa e siro tij Pinyruoth, ng’ato ka ng’ato kuomwa onego openjre kama: ‘Ang’o ma anyalo timo mondo an be asir tije mag Pinyruoth?’\n“Ng’at ma Chunye Ohero Mondo Okel ne Jehova Chiwo”\n3, 4. (a) En wach mane ma Jehova nigo gadier gi jotichne? (b) Ere kaka Jo-Israel noriwo lwedo tij gero tabenakel?\n3 Jehova ogeno jotichne ahinya. En gadier ni komiyo jotichne thuolo mar golo chiwo misirogo tije, gitimo kamano gi chunygi duto. Wane ane ranyisi ariyo e kinde Jo-Israel.\n4 Bang’ ka Jehova nosegolo Jo-Israel e piny Misri, nochikogi ni giger tabenakel ma ne ginyalo lamee. Tabenakelno nonego los e yo ma ne ginyalo dargo mayot sama gidhi nyime gi wuoth. Tijno ne dhi dwaro gik mang’eny ahinya. Kokalo kuom Musa, Jehova nomiyo Jo-Israel thuolo mar siro tijno. Nowacho niya: “Ng’at ma chunye ohero mondo okel ne Jehova chiwo.” (Wuok 35:5, NW ) Ere kaka Jo-Israel nokawo wachno kata obedo ni gi e sechego e ka ne gia e sand malit kod tich matek? (Wuok 1:14) Ne giriwo tijno lwedo gi chunygi duto ka gikelo dhahabu, fedha, gi gik mamoko ma nengogi tek ma ng’enygi ne giyudo kuom Jo-Misri ka ne giwuok. (Wuok 12:35, 36) Jo-Israel nochiwo gik mang’eny mokalo ma ne dwarore mochopo kama koro ne igeng’ogi mondo “kik gikel” gik momedore.—Wuok 36:4-7.\n5. Ka ne Daudi omiyo Jo-Israel thuolo mar siro tij gero hekalu, ne gitimo ang’o?\n5 Higni 475 bang’e, Daudi nochiwo ‘mwandu ma mare owuon’ mondo osirgo tij gero hekalu. Helakuno e ma ne dhi bedo kar lamo mokwongo ma ok dargo. Ka Daudi nosegolo chiwo mare, ne omiyo Jo-Israel thuolo mar siro tijno kopenjogi niya: ‘Ere ng’ama oyie golo chiwo ne [Jehova] gi chuny achiel kawuono?’ Ji duto ‘nogolo chiwo gi chuny achiel.’ (1 We. 29:3-9, The Bible in Luo, 1976) Nikech Daudi nong’eyo ni Jehova e wuon mwandu duto, nolemo kogoyo ne Jehova erokamano kama: “In ema ichiwo gik moko duto, kendo wadwokoni mana gik misemiyowa.”—1 We. 29:14, Luo, 1976.\n6. Ang’o momiyo pesa dwarore e siro tije mag Pinyruoth, to mano kelo penjo mage?\n6 Musa gi Daudi ne ok othung’o jo Nyasaye mondo ogol chiwo. Kar mano, ji ne ochiwo gi chuny mohero. To nade e kindewagi? Wang’eyo maber ni gik ma Pinyruodh Nyasaye timo dwaro pesa. Pesa dwarore mang’eny mondo ogo Muma kod buge ma lero Muma kendo kowogi kuonde mopogore opogore, gero ute mag lamo kod ofise, kod konyo Jokristo wetewa moyudo masira. Mano kelo penjo moko: Wayudo pesa kanye ma wasirogo tijego duto? Be onego dhir tok jolup Ruodhwa mondo gigol chiwo?\n“Ok Wabi Kwecho Kata Solo Pesa Kuom Ji”\n7, 8. Ang’o momiyo jo Jehova ok kwa ji pesa kata solo pesa kuomgi?\n7 Owadwa Russell gi jopuonjre wetene notamore tiyo gi yore ma kanise mang’eny ma luongore ni Jokristo tiyogo e manyo pesa. Gocho mar ariyo mar Watch Tower ne nigi wich moro ma ne wacho ni “Do You Want ‘Zion’s Watch Tower’?” (tiende ni “Be Udwaro Gaset mar Zion’s Watch Tower?”). E bwo wijno, Russell nowacho kama: “Nikech wan gi yie ni Jehova e ma siro tij goyo gaset mar Zion’s Watch Tower, ok wabi kwecho kata solo pesa kuom ji mondo wagogo gasedni. Chieng’ ma Jehova ma e wuon ‘fedha gi dhahabu’ nowe miyowa pesa ma dwarore e siro gasedni, wabiro ng’eyo ni mano e sa mar weyo goye.” (Hag. 2:7-9) Higni 130 koro osekalo, to pod wan mana tie, to Ohinga mar Jarito be pod wagoyo agoya!\n8 Jo Jehova ok kwa ji pesa ma gisirogo tije mag Pinyruoth. Ok gichok sadaka kata ndiko ne ji barupe ka gikwayogigo pesa. Bende, ok gigo harambee, ok gilos nyolworo, ok giyaw skunde, kendo ok giswekre e tie josiasa mondo giyud pesa ma gisirogo tijegi. Pod gimakore gi gima Watch Tower nowacho chon niya: “Pok waparoga kata matin ni wasol pesa kuom ji mondo wasirgo tij Ruodhwa kaka kanise mamoko timoga . . . Wan kaka wanene en ni solo pesa kuom ji kirendruok gi nying Ruodhwa ok en gima owinjore kata matin. Ruodhwa ok mor gi timno, kendo ok onyal guedho joma isolo pesa kuomgi kaachiel gi tich ma pesago timo.” *\n“Ng’ato ka Ng’ato Otim Mana Kaka Oseng’ado ei Chunye”\n9, 10. Achiel kuom gik momiyo wagolo chiwo en ang’o?\n9 Nikech wan raia mag Pinyruoth, ok dhirwa e ka wagol chiwo. Kar mano, wamor chiwo pesawa kod mwanduwa mondo wasir tije mag Pinyruoth. Ang’o momiyo? Ne ane weche moko adek.\n10 Mokwongo, wagolo chiwo nikech wahero Jehova kendo dwaher ‘timo gik mabeyo e wang’e.’ (1 Joh. 3:22) Jehova mor gi joma chiwone kowuok e chunygi. Wanon ane gima jaote Paulo nowacho e wi chiwo ma Jokristo golo. (Som 2 Jo-Korintho 9:7.) Jakristo madier ok gol chiwo nikech ochune kata odhire ni mondo otim kamano. Kar mano, ogolo chiwo nikech “oseng’ado ei chunye” mar timo kamano. * Tiende ni, bang’ kosefwenyo ni rem nitie kamoro, ogolo chiwo ka luwore gi nyalone. Nyasaye ohero ng’at ma kamano nikech en “ng’at ma chiwo gi ilo.” Muma moro oketo ndikono kama: “Nyasaye ohero joma ohero chiwo.”\nNyithindwa ma ni Mozambique bende ohero golo chiwo\n11. En ang’o ma chwalowaga mondo wami Jehova mich maberie mogik?\n11 Mar ariyo, wagolo chiwo mondo wagonego Jehova erokamano kuom gueth mang’eny ma oolo kuomwa. Ne ane puonj moro ma yudore e Chik Musa. (Som Rapar mar Chik 16:16, 17.) Ka ne Jo-Israel dhi e nyasi adek madongo ma ne gitimoga higa ka higa, ne dwarore ni dichwo ka dichwo ochiw mich ‘moromo gi gueth ma noseyudo kuom Jehova.’ Omiyo, ka pok ne gidhi e nyasi ma kamago, dichwo ka dichwo ne nyaka nonre owuon mondo ong’e gueth ma Jehova osemiye, e ka oyier mich ma noneno ni ber kochiwo ne Jehova. E yo ma kamano, wan be ka wanono maber gueth duto ma Jehova osemiyowa, mano chwalowa mondo wamiye mich maberie mogik. Chiwo ma wagolo kowuok e chunywa, moriwo nyaka mwanduwa, nyiso okang’ ma wamorgo gi gueth ma Jehova oseolonwa.—2 Kor. 8:12-15.\n12, 13. Ang’o momiyo wanyalo wacho ni chiwo ma wagolo nyiso ni wahero Ruodhwa Yesu Kristo, to ng’ato ka ng’ato onego ogol chiwo ma romo nade?\n12 Mar adek, chiwo ma wagolo nyiso ni wahero Ruodhwa Yesu Kristo. Ang’o momiyo wawacho kamano? Ne ane gima Yesu nonyiso jopuonjrene e otieno mogik kae to otho. (Som Johana 14:23.) Yesu nowacho kama: “Ka ng’ato ohera, obiro rito wachna.” Achiel kuom weche ma Yesu dwaro ni jopuonjrene orit en chik ma dwaro ni waland wach maber mar Pinyruoth e piny mangima. (Mat. 24:14; 28:19, 20) Waluwo chikno kuom tiyo gi sechewa, tekowa, kod mwanduwa e siro tij Pinyruoth. Mano biro nyiso ni wahero Ruodhwa Yesu Kristo.\n13 Nikech wamakore gi Pinyruodh Nyasaye, dwaher timo duto ma wanyalo mondo wasir tije mag Pinyruoth kuom golo chiwo mag pesa. Watimo mano e yo mane? Ng’ato ka ng’ato timo kaka ong’ado e chunye ka luwore gi nyalone. To nade joma odhier? (Mat. 19:23, 24; Jak. 2:5) Gin be ginyalo golo matin ma ginyalo ka gin gadier ni Jehova kod Yesu mor gi chiwo ma gigolo gi chuny achiel.—Mar. 12:41-44.\nKaka Pesa ma Ji Chiwo Choponwa\n14. Kuom higni mang’eny, ne dwarore ni joma kawo bugewa otim ang’o?\n14 Kuom higni mang’eny, ne dwarore ni ng’ato ogol chiwo moro matin mondo miye buge ma lero Muma ma Joneno mag Jehova ne chiwo. Pesa ma ne dwarore ni ng’ato ochiw ne tin ahinya ma kata mana joma ne onge pesa mandha pod ne nyalo yudo bugego. To kata ka ng’ato ne onge gimoro to nodwaro somo bugego, pod ne imiye amiya. Dwach jolendogo ne en chiwo bugego ne joma bugego ne nyalo konyo.\n15, 16. (a) E higa mar 1990, Bura Matayo nochako chenro mane mar chiwo bugewa? (b) Gin yore mage ma ji nyalo gologo chiwo mag siro tijewa? (Ne bende sanduk ma wiye wacho ni, “ Chiwo ma Wagolo Itiyogago Nade?”)\n15 E higa mar 1990, Bura Matayo nochako loko yo ma wachiwogo bugewa ma lero Muma. Chakre higano, koro ne oyie ne owetewa ma Amerka miyo ji bugewa ma onge nengo sie moketnegi. Ng’at mohero ne nyalo golo gima oneno ni ber. Ne oor ne kanyakla duto ma pinyno barua ma ne lero niya: “Gasede kod bugewa ibiro mi jolendo kod ng’ato ang’ata ma diher somogi ma ok okwagi gimoro amora mondo e ka migi bugego. . . . Ng’ato ang’ata ma diher golo chiwo mar siro tij puonjo Muma nyalo timo mano, kata kamano, buge to pod gibiro yudo bed ni gichiwo gimoro kata ok gichiwo.” Lokruok ma notimno nonyiso maler ni tich ma watimo en mana chiwruok kendo ‘ok walok ohala gi wach Nyasaye.’ (2 Kor. 2:17) Bang’ kinde, chenrono ne oyar e piny ngima.\n16 Gin yore mage ma ji nyalo gologo chiwo? E Ute Romo mag Joneno mag Jehova, nitiega sanduge mag golo chiwo. Ng’ato nyalo keto chiwo mare e sandugego kata onyalo oro achiel kachiel ne riwruok ma Joneno mag Jehova tiyogo e pinygi. Higa ka higa, nitiega sula moro e Ohinga mar Jarito ma nyiso yore mopogore opogore mag golo chiwo.\nKaka Watiyo gi Pesa ma Ji Chiwo\n17-19. Ler ane kaka watiyo gi pesa ma ji ogolo e (a) siro tij piny mangima, (b) gero Ute Romo e piny mangima, kod (c) siro tije mag kanyakla.\n17 Siro tij piny mangima. Pesa ma ji chiwo itiyogo e siro tije motudore gi yalo wach maber e piny ngima. Moko kuom tijego gin goyo buge kendo kowogi kuonde ma gidwaroree, gero ofisewa kod Bethel kendo loso kuonde mokethore, kod siro skunde mitiegoe jo Nyasaye. Bende, itiyo gi pesago e rito jomisonari, jorit-alwora, kod jopainia makende. E wi mago, chiwogo itiyogo e konyo Jokristo wetewa moyudo masira. *\n18 Gero Ute Romo e piny mangima. Watiyo gi pesa ma ji golo e gero kata loso Ute Romo. Bende, pesa moko inyalo tigo e konyo kanyakla mamoko e gero Ute Romo kata loso kuonde mokethore e utego. *\n19 Siro tije mag kanyakla. Pesa moko itiyogo e timo tije ma nyalo dwaro pesa e Od Romo. Jodong-kanyakla nyalo yiero mar oro pesa moko e ofis mondo tigo e medo siro tij piny mangima. Sama jodongo oyiero timo kamano, gikwayoga jo kanyakla mondo opwodhi. Ka kanyakla opwodho, jodongo oro pesago e ofis. Dwe ka dwe, owadwa ma rito pesa mag kanyakla losoga ripot ma nyiso kaka pesa otiyo e dwe mangima, kae to isomo ripodno ne kanyakla.\n20. Ere kaka wanyalo miyo Jehova duong’ ka watiyo gi ‘gigewa’?\n20 Ka wanono gik mitimo e siro tije motudore gi yalo wach Pinyruoth e piny ngima kod puonjo ji Muma, mano chwalowa mondo ‘wami Jehova duong’ kuom chiwone gigewa.’ (Nge. 3:9, 10) Gigewa oriwo tekowa, pachwa, kod nyalo moko makende ma wan-go. Gombowa maduong’ en tiyo gi gigo e siro tij Pinyruoth gi chunywa duto. Par bende ni gigewa oriwo mwandu ma wan-go. Wang’aduru e chunywa ni wabiro dhi nyime chiwo duto ma wanyalo mondo wasir tij Pinyruoth. Chiwo ma wagolo miyo Jehova duong’ kendo nyiso ni wariwo Pinyruodh Mesia lwedo.\n^ par. 1 The Watch Tower ma Julai 15, 1915, ite mag 218-219.\n^ par. 8 The Watch Tower ma Agost 1, 1899, ite mar 201.\n^ par. 10 Jasomo moro wacho ni wach Grik molok ni ‘ng’ado’ oriwo “gima ng’ato oparo motelo ka pok otimo.” Omedo kama: “Kata obedo ni chiwo kelo mor, pod nyaka ng’ato bed gi chenro maber e ka ogol chiwo e yo moriere.”—1 Kor. 16:2.\n^ par. 17 Mondo iyud weche momedore e wi kaka wakonyo joma oyudo masira, ne Sula mar 20.\n^ par. 18 Mondo iyud weche momedore e wi kaka wagero Ute Romo, ne Sula mar 19.\nRanyisi mag jotich Nyasaye ma nogolo chiwo ka ne igero tabenakel kod hekalu nyalo puonji ang’o?\nAng’o momiyo raia mag Pinyruoth me kindegi tiyo gi pesagi kod gigegi mamoko e siro tije mag Pinyruoth?\nEre kaka inyalo nyiso ni isiro tije ma Pinyruoth timo e ndalowagi?\nCHIWO MA WAGOLO ITIYOGAGO NADE?\nCHIWO DUTO MA WAGOLO ITIYOGO E SIRO TIJ PINYRUOTH KENDE\nGoyo buge kendo kowogi kuonde mopogore opogore, bed ni gin ma ogo e kalatas kata ma dijitol\nSIRO TIJE MAG KANYAKLA\nTimo gik ma dwarore e kanyakla, kaka loso kuonde mokethore e Od Romo, kod gik mamoko *\nGERO UTE ROMO\nChakre higa mar 1999 nyaka 2013, ne oger Ute Romo mokalo 24,500 e pinje ma yuto nokie\nKONYO JOMA OYUDO MASIRA\n(Ne chat ma wiye wacho ni “Sama Masira Oneno!” e sula mar 20.)\nSIRO JOMA TIYO NE NYASAYE KUOM THUOLOGI DUTO E YO MAKENDE\nIkonyogi yudo kuonde ma gidakie, chiemo, kod weche thieth\nJogedo (ma dhiga e pinje mopogore opogore kod ma gero Ute Romo)\nGERO OFISEWA KOD OFISE MATINDO MILOKOE DHOK, KENDO SIRO TIJE MITIMO E OFISEGO\nTIMO CHOKRUOGEWA MADONGO\nCHANO SKUNDE MITIEGOE JO NYASAYE\n^ par. 64 Kuonde duto ma Joneno mag Jehova chokoree ne lamo, giketoga chenro ma miyo joma diher golo chiwo timo kamano ka luwore gi piny ma gintie.\nKAKA NG’ATO NYALO GOLO CHIWO\nSANDUGE MAG CHIWO\n(inyalo or pesa aching’, gi chek, kata e yo ma dijitol, kuom ranyisi kokalo kuom jw.org)\nLOWO, UDI, KATA CHIWO MAMOKO MOPOGORE GI PESA\nTRUSTS KOD SINGO MAMOKO\nNg’e kaka chiwo migolo ne tich ma Joneno mag Jehova timo e piny mangima, konyo ji mondo oyud gik mochuno e ngima.


Biblica® Ochiw Thuolo Motingʼo Loko Manyien™ 1 Ruodhi 17\n☰ 1 Ruodhi 17 ◀ ▶\nElija olando ni oro maduongʼ biro\n1 Koro Elija ja-Tishbi moa Tishbe e piny Gilead nonyiso Ahab niya, “Mana kaka Jehova Nyasaye mangima, ma Nyasach Israel matiyone nitie, tho kata koth ok nobedi kuom higni manok nyaka chop achak awach kendo.”\nAgak omiyo Elija chiemo\n2 Eka wach Jehova Nyasaye nobiro ne Elija mowachone niya, 3 “Aa ka, dhi yo wuok chiengʼ kendo ipondi e holo mar Kerith man yo wuok chiengʼ mar Jordan. 4 Ibiro modho pi mowuok e soko kendo asechiko winyo mag agak mondo omiyi chiemo kanyo.”\n5 Kamano notimo gima Jehova Nyasaye nochike. Nodhi e holo mar Kerith yo ka wuok chiengʼ mar aora Jordan kendo nobedo kuno. 6 Winyo mag agakgo nokelone kuon gi ringʼo okinyi godhiambo to nomodho e sokono.\nElija kod dhako ma chwore otho man Zarefath\n7 Bangʼ kinde moko sokono notwo nikech koth ne pok ochuwe e piny. 8 Eka wach Jehova Nyasaye nobirone mowachone niya, 9 “Dhiyo piyo piyo nyaka Zarefath e piny Sidon kendo ibed kanyo. Asechiko dhako ma chwore otho moro kanyo mondo omiyi chiemo.” 10 Kamano nodhi Zarefath. Kane ochopo e dhoranga dalano, dhako ma chwore otho moro ne ni kanyo ka choko yien. Noluonge mopenje niya, “Bende inyalo kelonae pi matin e agwata agulu mondo amodhi?” 11 Kane odhi kelo pi, Elija noluonge mowachone niya, “Kendo kiyie, to kelna kuon matin.”\n12 Eka nodwoko Elija niya, “Mana kaka Jehova Nyasaye ma Nyasachi ngima aonge gi kuon moro amora makmana mogo matin e agulu kod mo matin e puga. Amodo yien matin mondo ater dala kendo alosgo chiemba kod mar wuoda mondo wacham bangʼe watho.”\n13 Elija nowachone niya, “Kik ibed maluor dhi dala kendo tim kaka isewacho. To mokwongo losna kuon matin kuom gima in-go mondo ikelna eka ilos gimoro ni in kaachiel gi wuodi 14 Nimar ma e gima Jehova Nyasaye Nyasach Israel wacho, ‘Agulu mar mogo ok nodongʼ nono kendo puga mar mo ok notwo nyaka chop chiengʼ ma Jehova Nyasaye nokelie koth, e piny.’ ”\n15 Nodhi motimo kaka Elija nowachone. Kamano ne nitie chiemo pile ka pile ne Elija gi dhakono kod joode. 16 Nimar agulu mar mogono ne ok odongʼ nono kendo puga mar mo-no ne ok otwo kaluwore gi wach Jehova Nyasaye mane Elija owacho.\n17 Bangʼ kinde moko wuod dhakoni ma wuon odno ne tuo, nomedo bedo marach ahinya to bangʼe notho. 18 Dhakono nopenjo Elija niya, “En rach mane ma in-go koda, ngʼat Nyasaye? Ne ibiro mondo iparna richona kendo mondo ineg wuoda?”\n19 Elija nodwoke niya, “Miya wuodi.” Nokawe koa e lwete motingʼe nyaka ei ot mamalo mane odakie mopiele e kitandane. 20 Eka noywak ne Jehova Nyasaye niya, “Yaye Jehova Nyasaye ma Nyasacha isekelo chandruok bende ni dhako ma chwore otho madakgo ni kimiyo wuode tho?” 21 Eka noriere kuom wuowino nyadidek moywak ni Jehova Nyasaye niya, “Jehova Nyasaye ma Nyasacha yie ngima wuowini oduogne!”\n22 Jehova Nyasaye nowinjo ywak Elija mi ngima wuowino noduogone mi nobedo mangima. 23 Elija nochungo nyathino motingʼe kogole oko ewi tado motere e ot. Nomiye min-gi mowachone niya ne wuodi ngima!\n24 Eka dhakono nowacho ni Elija niya, “Koro angʼeyo adiera ni in ngʼat Nyasaye kendo ni wach Jehova Nyasaye mawuok e dhogi en adiera.”


Wuok 10 - Holy Bible [Luo Bible 2020] - (Wuok 10)\nEka Jehova Nyasaye nowacho ne Musa niya, “Dhi ir Farao, nikech asemiyo chunye kaachiel gi chunje jodonge odoko matek mondo mi atim honnigi mag ranyisina e kindgi;\neka ununyis nyithindu kod nyikwau kaka ne adoko makwiny gi jo-Misri bende kaka ne atimo ranyisina e kindgi, eka mondo ungʼe ni an Jehova Nyasaye.”\nKuom mano Musa gi Harun nodhi ir Farao mi owachone niya, “Ma e gima Jehova Nyasaye, ma Nyasach jo-Hibrania wacho: ‘Nyaka karangʼo ma ibiro tamori bolori e nyima? We joga odhi mondo gilama.\nKa itamori weyo joga mondo odhi, to abiro kelo ongogo e pinyi kiny.\nGibiro poto ma gium lowo ma ok nen. Gibiro chamo gimoro amora matin mane pe oweyo kaachiel gi kit yien duto matwi e lowo.\nGibiro pongʼo uteni gi ut jodongi kod mag jo-Misri duto; enobed gimoro ma wuoneu kata kwereu pok noneno chakre odiechiengʼ mane gichako dak e pinyni nyaka sani.’ ” Eka Musa nolokore mowuok e nyim Farao.\nJodong Farao nowachone niya, “Ngʼatni nobednwa obadho nyaka karangʼo? We ogandani odhi mondo mi gidhi gilam Jehova Nyasaye ma Nyasachgi. Dibed ni pok ifwenyo ni Misri kethore?”\nEka Musa gi Harun noduogo ir Farao. Farao nowachonegi niya, “Dhi, ulam Jehova Nyasaye ma Nyasachu, makmana ni en ngʼa gini madhi kodu?”\nMusa nodwoke niya, “Wabiro dhi gi jowa duto jomatindo kuom jomadongo gi yawuotwa gi nyiwa kaachiel gi jambwa kod dhowa duto, nimar nyaka watim nyasi ni Jehova Nyasaye.”\nFarao nowacho niya, “Mad Jehova Nyasaye bed kodu ka dipo ni aweyou udhi gi mondu kod nyithindu! Nenore ni udwaro kelo chandruok!\nOoyo! Chwo kende ema mondo odhi kendo olam Jehova Nyasaye nimar mano ema isebedo ka ikwayo.” Eka Musa gi Harun noriembi oko e nyim Farao.\nEka Jehova Nyasaye nowacho ne Musa niya, “Rie badi e piny Misri mondo bonyo opoti e piny kendo mondo ocham gimoro amora matwi e puothe gi gimoro amora ma pe oweyo.”\nKuom mano Musa norieyo ludhe e piny Misri, kendo Jehova Nyasaye nomiyo yamb wuok chiengʼ okudho matek e pinyno odiechiengno kod otienono duto. Kane ochopo gokinyi, yamono nokelo bonyo;\nomiyo negimonjo piny Misri duto ma gipoto kamoro amora man thuolo e pinyno. Nyaka nene masira machal kamano mar bonyo ne pok obetie kendo ok nochak obedie kendo.\nNe giumo lowo mi piny olokore maratengʼ. Negichamo gimoro amora ma pe noweyo, mane gin gimoro amora matwi e puothe gi olembe ma nitie ewi yien. Onge kata it oboke manodongʼ e yien kata yath moro e piny Misri.\nFarao noluongo Musa gi Harun mapiyo nono mi owachonegi niya, “Asetimo richo e nyim Jehova Nyasaye ma Nyasachi kaachiel gi nyimu bende,\nkoro yie ichak iwena richona kendo lam ni Jehova Nyasaye ma Nyasachi mondo ogol masira marachni kuoma.”\nMusa noweyo Farao mi olamo Jehova Nyasaye.\nKendo Jehova Nyasaye noloko kudho mar yamo mi yamb podho chiengʼ nokudho matek, bende yamono nochoko bonyo duto mi otero e Nam Makwar. Onge bonyo moro amora mane odongʼ e piny Misri.\nTo Jehova Nyasaye noketo chuny Farao odoko matek kendo ne ok onyal weyo jo-Israel mondo odhi.\nEka Jehova Nyasaye nowacho ne Musa niya, “Rie badi kochomo polo mondo mudho olandre e piny Misri; ma en mudho mandiwa.”\nKuom mano Musa norieyo bade kochomo polo kendo mudho mandiwa nokwako piny Misri duto kuom ndalo adek.\nOnge ngʼato mane nyalo neno wadgi kata wuok oko kuom ndalo adek, kata kamano piny Israel to ne nigi ler kama negidakie.\nEka Farao noluongo Musa mi owachone niya, “Dhiuru, ulam Jehova Nyasaye. Mondu kod nyithindu nyalo dhi kodu; makmana dhou gi jambu ema nyaka dongʼ.”\nTo Musa nowacho niya, “Nyaka imiwa thuolo mar timo misengini gi misango miwangʼo pep ni Jehova Nyasaye ma Nyasachwa.\nJambwa duto bende nyaka dhi kodwa; kendo onge moro amora madongʼ chien. Moko kuomgi nyaka watigo e lamo Jehova Nyasaye ma Nyasachwa, nikech kapok wachopo kuno to ok wabi ngʼeyo ni mane monego watigo kuom lamo Jehova Nyasaye.”\nTo Jehova Nyasaye noketo chuny Farao obedo matek kendo ne ok oyie mondo owegi gidhi.\nFarao nowacho ne Musa niya, “Wuogi ia e nyima! Ne ni ok ichako ibiro e nyima kendo! Nimar odiechiengʼ ma inine wangʼa kendo to ibiro tho!”\nMusa nodwoke niya, “Mana kaka iwachono, ok anachak abi iri kendo.”


Act 6 | `KMO | STEP | Komas nokwapa nokwapa Jisas riina sumowu tar ma ye yar. Worek, Grik maji batar Ju ma ye, Hibru maji batar ma ye awasen awasen o maji batar. Grik maji batar ma ye eecha wor, “Noti mibiya mima yecha boboyen hoyet. Eyey yadii aboboyen homachichawey, mibiya mima ye sabor yakasakech.\n7 WAKASA MA KIYATAYEKEN HISIIR\n1 Komas nokwapa nokwapa Jisas riina sumowu tar ma ye yar. Worek, Grik maji batar Ju ma ye, Hibru maji batar ma ye awasen awasen o maji batar. Grik maji batar ma ye eecha wor, “Noti mibiya mima yecha boboyen hoyet. Eyey yadii aboboyen homachichawey, mibiya mima ye sabor yakasakech. 2 Worek, 12 Aposel ye eyey Jisas riina sumowu tar man uwarek, eyey yar. Yarek, ye eecha wor, “Boyewak nopa God riiti maji heechi nota aboboyeban homachichu? Ii eeta kapasek. 3 Wowak, yaka kumwoy, 7 man na keyibo. Mama yepak nagwa nagwa hiki tawa ma yenya Holi Spirit takiikiisiir ma yenya na keyibo. Kwo keyibonak, nota wonyak, yecha diita yon kiyakiita. 4 Wowak, eena eyey nedii nota Aposel na God riina ba ba tanak na sawo ta.”\n5 Aposel yecha bar majin kwoya meejichi yecha Stiven riina hisiir. Riita kapaga hiki siitiichicharek, Holi Spirit eeta riina takiikiisiir. Hisiir ma kaw ye hi diitata: Pilip, Prokoras, Naikena, Taimon, Pamenas, Nikolas. Nikolas rii eeta Antiok ma. Mashi riita shebo shebo tar ma tarek, worek rii eeta Ju ma siir. 6 Worek, yecha Aposel yechi mi somak siitiirek, Aposel yecha yenya God riina maji batarek, tapak how seechitar.\n7 Worek, God riiti maji diita nosap kawek i ye yatar. Jerusalem akamak nokwapa nokwapa ma kaw ye yechi inyaka dareboyechi Jisas riina hiki siitiichi tar. Nokwapa nokwapa opelen otii tar ma ye inyaka dareboyechi hiki siitiichir.\nJU MA YE STIVEN RIINA YEECHI YA YAR MAJI ANASAK\n8 Stiven riina God riita rukusiitarek, hapaga pawa rii takiikiisiir. Worek, riita harapa mirakel heneba rabo tawa boboyen ma mima yechaka otiir. 9 Worek, ma kaw ye riina maji owk o ana pichar. Kata ma ye lotu aka pochik ichar. Yecha eecha akan habatar Frima Yechi Aka. Sairini Ju Ma ye Aleksandria Ma ye eeka ya yopo yichar. Yecha, Solisia ma yecha, Esia Ma yecha Stiven riina o maji bar. 10 Eeta Holi Spirit riita Stiven riina harapa hiki tawa boboyen riina harek, Stiven riita yenya awasen barek, yecha saka riina awasen batarek. 11 Eena yecha kapasek hikichi ma kaw yenya hiyik moni har. Stiven riina woshepii maji baken eena moni yenya har. Harek, moni yatar ma ye eecha wor, “Nota meejir rii eecha Moses riina lon maji wosowoyer. God riina wosowoyer.” 12 Eeta nobok yecha ma mima yechi inyaka, neeki yesokwa tawa ma yechi inyaka, lon maji poko tawa ma yechi inyaka, eena otiirek, yechi inyaka kwotayer. Worek, yecha Stiven riina neeki yeechi kaunsil ma yenya ye ir. 13 Worek, kata ma ye eecha wor, “Diita ma Stiven rii eechaba eechaba kapasek majin noti harapa lotu aka kepin bato. Noti lon kapasek majin babato. 14 Nota meejir rii eecha wor, ‘Nasaret Jisas rii diita harapa lotu akan diigiikiita. Riipa nota otii tawa abo Moses riita nona harin riipa rabokiita!” 15 Worek, kaunsil akak yichar ma ye Stiven riina hechar. Hechari, Stiven riiti misoma ejel misomaga eecha her.


Rebeka ne Dwaro Moro Jehova | Puonj Nyithindi\nSOMO MAR 2\nRebeka ne en dhako mohero Jehova ahinya. Chwore ne iluongo ni Isaka. Isaka bende nohero Jehova. Ere kaka Isaka ne oromo gi Rebeka ma gikendore? To Rebeka nonyiso nade ni nodwaro moro Jehova? We wapuonjre ane weche momedore e wi Rebeka.\nJonyuol Isaka ne iluongo ni Ibrahim gi Sara. Isaka gi jonyuolne ne odak e piny Kanaan kama ji ne ok lamie Jehova. Kata obedo ni ne gidak e piny maok lamie Jehova, Ibrahim ne dwaro ni wuode okend nyako ma lamo Jehova. Omiyo, ne ooro jatichne moro ma nyaka bed ni ne en Eliezer mondo odhi e piny Haran kama wede Ibrahim moko nodakie, mondo okaw ne Isaka nyako kuno.\nRebeka ne otiyo matek mondo omi ngamia pi\nEliezer ne odhi gi jotije Ibrahim mamoko kuno. Ne en wuoth ma rabora nyowuoyo. Ne gidhi gi ngamia apar ma noting’o chiemo gi mich mang’eny. Kata kamano, Eliezer ne dhi ng’eyo nade nyako ma ne onego okaw ne Isaka? Kane gichopo e gweng’ mar Haran, Eliezer ne ong’ado ni gichung’ e dho soko moro nikech nong’eyo ni ji ne chiegni biro umbo pi gie sechego. Nolemo kokwayo Jehova niya: ‘Kapo ni nyako moro obiro umbo pi to akwaye pi mi omiya, kendo omiyo ngamia maga pi bende, anang’e ni mano e nyako ma iyiero ne Isaka.’\nMatin nono, nyako moro miluongo ni Rebeka nochopo e sokono. Muma wacho ni ne en nyako ma jaber sidang’. Eliezer nokwaye pi mondo omodhi kendo nyakono nowacho niya: ‘Abiro miyi pi ma achwe ami ngamia magi pi bende.’ Ng’e ni ngamia man gi riyo modho pi mang’eny nyowuoyo. Omiyo, Rebeka ne nyaka somb pi ding’eny mondo eka ngamiago oyud pi moromogi. Donge ineno kaka otiyo matek e pichano?— Eliezer nohum nono neno kaka Jehova nodwoko lamone.\nEliezer nomiyo Rebeka mich mang’eny mabeyo beyo. Rebeka nokwayo Eliezer gi joma ne en go mondo ochop dalagi. Kane gichopo dala gi Rebeka, Eliezer nonyiso joodgi Rebeka gimomiyo Ibrahim ne oore kuno kendo nonyisogi kaka Jehova nodwoko kwayone. Joodgi Rebeka ne mor gi wachno kendo ne giyie mondo Rebeka odhi mondo okende gi Isaka.\nRebeka nodhi gi Eliezer Kanaan mobedo chi Isaka\nTo nade Rebeka, be iparo ni ne odwaro dhi mondo okende gi Isaka?— Rebeka nong’eyo ni Jehova ema nooro Eliezer irgi. Omiyo, kane joodgi Rebeka openje ka doher dhi Kanaan mondo okende gi Isaka, nodwoko niya: ‘Ayie dhi kode.’ Gikanyono, nowuok modhi gi Eliezer. Kane gichopo Kanaan, Isaka nokende mobedo chiege.\nNikech Rebeka notimo gima Jehova ne dwaro ni otim, Jehova noguedhe ahinya, nimar higni mang’eny bang’e, Yesu ne owuok e anyuolagi! Ka imoro Jehova kaka Rebeka notimo, in be Jehova biro guedhi.\nChakruok 12:4, 5; 24:1-58, 67\nRebeka ne en ng’a?\nAng’o momiyo Ibrahim ne ok dwar ni Isaka okend nyar Jo-Kanaan?\nEre kaka Eliezer nong’eyo ni Rebeka e nyako ma ne onego oyier obed chi Isaka?\nAng’o mwanyalo timo mondo wabed kaka Rebeka?


Ang’o Momiyo Wanyalo Geno Pinyruodh Nyasaye?\nOhinga mar Jarito | Oktoba 2014\nSOM E Afrikaans Albanian Amharic Arabic Armenian Armenian (Ma Imbo) Aymara Azerbaijani Azerbaijani (Cyrillic) Bicol Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Machon) Chinese Mandarin (Mayot) Chitonga Chitumbuka Cibemba Croatian Czech Danish Dholuo Dutch Efik Estonian Ewe Faransa Finnish Ga Georgian German Greek Greenlandik Guarani Gun Haitian Creole Hebrew Hiligaynon Hmong (White) Hungarian Icelandic Igbo Iloko Indonesian Italian Japanese Kazakh Kikaonde Kikuyu Kiluba Kimbundu Kinyarwanda Kirghiz Kirundi Kisi Kisonge Kisungu Kongo Korean Krio Latvian Lingala Lithuanian Luganda Macedonia Malagasy Malay Maltese Maya Mazatec (Huautla) Mizo Mongolian Moore Myanmar Nepali Ngabere Norwegian Nyaneka Nzema Oromo Ossetian Otetela Pangasinan Papiamento (Aruba) Papiamento (Curacao) Polish Portuguese Punjabi Quechua (Bolivia) Rarontongan Romanian Russian Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swahili (Congo) Swedish Tagalog Tahitian Tatar Thai Tigrinya Tshiluba Tsonga Turkish Twi Ukrainian Umbundu Vietnamese Wayuunaiki Xhosa Zande Zulu\nWACH MADUONG’ MA GASET WUOYOE | PINYRUODH NYASAYE NYALO KONYI E YORE MAGE?\nMilionde mag ji e piny mangima oyie ni Pinyruodh Nyasaye e ma miyo gibedo gi geno kuom kinde mabiro. Giluwo ranyisi mar Yesu, ne opuonjo jolupne mondo olem kama: “Pinyruodhi mondo obi, gi midwaro mondo otimre e piny.”—Mathayo 6:10.\nGimiwuoro en ni, kata obedo ni ji mang’eny ogeno Pinyruodh Nyasaye kamano, nenore ni dinde mang’eny ok puonj ji ahinya e wi Pinyruodhno. Kaluwore gi wachno, jasomo moro miluongo ni H. G. Wells nowacho ni en gima iwuoro ni Yesu ne ‘ojiwo ahinya wach Pinyruodh Polo.’ Wells medo wacho ni to e ma pod wachno ‘ok puonj ahinya e thoth kanise mag Jokristo.’\nMopogore gi kanisego, Joneno mag Jehova jiwo ahinya wach Pinyruodh Nyasaye. Par ane wachni: Gaset ma koro isomoni igoyo e dhok 220. Igoyo chiegni gasede milion 46 dwe ka dwe, kendo mano miyo obedo gaset mipogo ahinya moloyo gaset moro amora e piny mangima. To en wach mane maduong’ ma gasedni wuoyoe? Nying gasedni en Ohinga mar Jarito Malando Pinyruodh Jehova. *\nAng’o momiyo Joneno mag Jehova timo kinda ahinya mar lando Pinyruodh Nyasaye? Mokwongo, wayie ni Pinyruodh Nyasaye e wach maduong’ie moloyo ma Muma wuoyoe. E wi mano, wan gadier ni Pinyruodh Nyasaye e ma biro tieko chandruoge duto ma dhano yudo e piny sani.\nJoneno mag Jehova temo ahinya luwo ranyisi mar Yesu kuom wuoyo gi ji e wi Pinyruodh Nyasaye. Ka Yesu ne nie piny, Pinyruodh Nyasaye ne en gima duong’ ahinya e ngimane, kendo mano e wach maduong’ ma ne opuonjo ji. (Luka 4:43) Ang’o momiyo Yesu nokawo Pinyruodh Nyasaye kaka gima duong’ ahinya? Pinyruodh Nyasaye nyalo konyi e yo mane? Non ane dwoko ma Muma chiwo e sula ariyo maluwo.\n^ par. 5 Muma nyiso ni Jehova e nying Nyasaye.\nCOVER SUBJECT Ang’o Momiyo Wanyalo Geno Pinyruodh Nyasaye?\nCOVER SUBJECT Gimomiyo Yesu Nokawo Pinyruodh Nyasaye Kaka Gima Duong’ Ahinya\nCOVER SUBJECT Pinyruodh Nyasaye Biro Konyi e Yore Mage?\nA CONVERSATION WITH A NEIGHBOR Pinyruodh Nyasaye Nochako Locho Karang’o? (Kare Mokwongo)\nMUMA LOKO KIT NGIMA JI Ne Adich Mana gi Ngimana Awuon\nDwoko Penjo mag Muma\nWECHE MOMEDORE MAYUDORE E INTANET\nAng’o Momiyo Onego Alem? Be Nyasaye Biro Dwoko Lamona?\nText Yore mag golo buge mag digital OHINGA MAR JARITO Pinyruodh Nyasaye Biro Konyi e Yore Mage?\nPinyruodh Nyasaye Biro Konyi e Yore Mage?\nOHINGA MAR JARITO Pinyruodh Nyasaye Biro Konyi e Yore Mage?


1 Korintho 13:7\nKeturu parruok duto ma un-go kuome nikech oparou.\nTo Jehova Nyasaye nowachone Samuel niya, “Kik ingʼi ber mar dende kata borne nikech asedage. Jehova Nyasaye ok ngʼi gik ma dhano ngʼiyo. Dhano ngʼiyo ber ma oko, Jehova Nyasaye to ngʼiyo chuny.”\n2 Korintho 5:7\nWadak kuom yie to ok kuom gik mwaneno.\n2 Korintho 12:9\nto ne odwoka niya, “Ngʼwonona mamiyi oromi, nikech kama nyawo nitie ema tekona tiyoe moloyo.” Emomiyo, abiro medo pakora gi ilo kuom nyawona, eka teko mar Kristo osik kuoma.\nKik ubed joma ohero pesa, to gik ma un-go mondo oromu, nikech Nyasaye wacho niya, “Ok anaweu kata jwangʼ ok anajwangʼu”\nE higano mane Ruoth Uzia othoe, naneno Ruoth Nyasaye kobet e kom duongʼ motingʼore malo kendo omi luor, ka tiend lawe opongʼo hekalu.\nNimar ma e gima Jal Man Malo Moloyo ma en Jal modak nyaka chiengʼ, ma nyinge ler wacho, “Adak kama ler man malo, kaachiel gi ngʼat mofwenyo richone kendo man-gi chuny mobolore, mondo aduog chuny ngʼat moboloreno kendo ajiw chuny ngʼat mofwenyo richone.\nNimar Jehova Nyasaye wacho niya, “Angʼeyo chenro ma an-go kodu. Chenro mar dhi maber to ok mar hinyou, chenro mar miyou geno kod ngima mabiro.\n“Nikech Nyasaye nohero piny ahinya, omiyo nochiwo Wuode ma miderma, mondo ngʼato angʼata moyie kuome kik lal, to obed gi ngima mochwere.\n“Osedino wengegi kendo osemiyo chunygi odoko matek, mondo kik gine gimoro gi wengegi, kendo kik giwinj tiend weche gi chunygi, mi gilokre gidwog ira mi achang-gi.”\n“Kik uwe chunyu chandre. Yieuru kuom Nyasaye, to An bende yieuru kuoma.\nAweyonu kwe; kwe mara ema amiyou. En kwe ma pinyni ok nyal miyou. Kik chunyu parre kendo kik ubed maluor.\nNowachonegi niya, “Angʼo momiyo uchandoru, kendo angʼo momiyo chich ni e parou?\nAwachonu adier ni ka ngʼato owacho ne godni ni, ‘Dhiyo mondo inyumri e nam,’ ma ok obedo gi kiawa e chunye kata matin, to oyie ni gima owachono biro timore, to gima odwarono notimre kamano.\n“Biuru ira, un duto mujony kendo motingʼore mapek, mondo amiu yweyo.\nGen kuom Jehova Nyasaye gi chunyi duto, kendo kik igen kuom ngʼeyoni iwuon;\nJehova Nyasaye chiegni gi joma chunygi otur kendo oreso joma chunygi muol.\nMisango mar Nyasaye en chuny motur, chuny motur kendo mamuol, ok itamri, yaye Nyasaye.\nEnoywe pi wengegi duto. Tho kata ywak gi nduru kod rem ok nochak obedie kendo ngangʼ, nikech gik machon oserumo.”\nTo moloyo duto, rit chunyi, nikech en e soko mar ngima.\n “Biuru ira, un duto mujony kendo motingʼore mapek, mondo amiu yweyo. Kawuru lodina mondo utingʼ kendo puonjreuru kuoma, nimar chunya muol kendo ahora mos, eka unuyud yweyo ne chunyu. Nimar lodina ok pek kendo misika yot.”\n Zaburi mar Daudi. Kane owuondore ni in janeko e nyim Abimelek, mane oriembe mi oa odhi. Abiro miyo Jehova Nyasaye duongʼ kinde duto; dhoga biro siko kapake. Chunya biro sungore kuom Jehova Nyasaye, joma nigi rem mondo owinji kendo obed mamor. Miuru Jehova Nyasaye duongʼ kaachiel koda; watingʼuru nyinge malo kaachiel. Ne amanyo Jehova Nyasaye ka alamo, kendo nodwoka; ne oresa e luoro duto ma an-go. Joma oketo genogi kuome rieny; ok gi bi neno wichkuot. Ngʼat ma odhierni noluongo Jehova Nyasaye, kendo Jehova Nyasaye nowinje; ne orese mogole e chandruokne duto. Malaika mar Jehova Nyasaye oumo alwora mar jogo momiye luor kendo oresogi. Bi mondo ine ni Jehova Nyasaye ber; ngʼat ma pondo kuome ogwedhi. Luoruru Jehova Nyasaye, un joge maler, nikech joma omiye luor ok chand gimoro amora. Sibuoche nyalo ool kendo kech nyalo kayogi, to joma manyo Jehova Nyasaye ok ochando gima ber moro amora. Biuru nyithinda kendo winjauru. Abiro puonjou luoro Jehova Nyasaye. Ngʼato angʼata kuomu mohero ngima kendo nigi geno kuom ndalo mabiro mangʼeny mabeyo, nyaka ogengʼ lewe kik wuo marach kendo ogengʼ dhoge kuom wacho miriambo. Lokri iwe timbe maricho kendo itim tim maber; many kwe kendo iluwe. Wangʼ Jehova Nyasaye ni kuom joma kare kendo ite winjo ywakgi; to Jehova Nyasaye mon gi joma timo gik maricho, kendo omiyo wich wil kodgi e piny. Joma kare koywak to Jehova Nyasaye winjogi; oresogi e chandruokgi duto. Jehova Nyasaye chiegni gi joma chunygi otur kendo oreso joma chunygi muol. Ngʼat makare nyalo bedo gi chandruok mangʼeny, to Jehova Nyasaye rese kuomgi duto; orito chokene duto, ma kata achiel kuomgi ok notur. Timbe maricho biro nego ngʼama timbene rach, to jowasik joma kare, bura biro loyo. Jehova Nyasaye reso jotichne; onge ngʼato kata achiel mopondo kuome ma bura biro loyo.


2 Samuel 20 - Holy Bible [Luo Bible 2020] - (2Sam 20)\nTo koro ne nitie ja-Benjamin machach ma nyinge Sheba wuod Bikri. Nogoyo turumbete kokok kowacho niya, “Waonge wat moro gi joka Daudi, kata gima oriwowa gi wuod Jesse! Yaye, ja-Israel moro ka moro odog e hembe!”\nOmiyo jo-Israel duto noweyo Daudi mondo oluw Sheba wuod Bikri. To jo-Juda to nodongʼ gi ruodhgi ka gia Jordan nyaka gichopo Jerusalem.\nKane Daudi odwogo dalane Jerusalem, nokawo monde apar mamoko mane oweyo mondo orit dalane, mine oketogi e ot moro miritogie. Nomiyogi gik ma gikonyorego, to ne ok oriwore kodgi. Nolornegi e ot nyaka ne githo, ka gidak ka mon ma chwogi otho.\nEka ruoth nowacho ni Amasa niya, “Luong jo-Juda mondo obi ira bangʼ ndalo adek, to in bende ibi ka.”\nKane Amasa odhi luongo jo-Juda nokawo ndalo mangʼeny moloyo ndalo mane ruoth omiye.\nDaudi nowachone Abishai niya, “Koro Sheba wuod Bikri biro hinyowa moloyo kaka Abisalom notimo. Kaw jolwenj ruodhi mondo ilawe, ka ok kamano to onyalo yudo mier madongo mochiel mi odonjie kendo olalnwa.”\nOmiyo jo-Joab gi jo-Kereth gi jo-Peleth kod jolweny mathuondi duto nowuok kotelnegi gi Abishai. Ne giwuok Jerusalem mondo gilaw Sheba wuod Bikri.\nKane pod gin e lwanda maduongʼ man Gibeon, Amasa nobiro romo kodgi. Joab norwako lepe mag lweny kendo notweyo okanda e nungone mosoyoe ligangla man e olalo. Kane osudo nyime, ligangla nolwar koa e olalo.\nJoab nowachone Amasa niya, “Idhi nade owadwa?” Eka Joab nomako Amasa gi yie tike gi lwete ma korachwich ka gima odwaro mose gi nyoth.\nTo Amasa ne onge gi paro moro amora kuom ligangla mane ni e lwet Joab, kendo Joab nochwowo bund iye gi liganglano molal, mi nyimbiye noredhore piny. Amasa notho ma ok ochako ochwowe kendo. Eka Joab gi owadgi ma Abishai nolawo Sheba wuod Bikri.\nAchiel kuom jo-Joab nochungʼ but Amasa mowacho niya, “Ngʼama jakor Joab; kendo moyie gi Daudi mondo oluw bangʼ Joab!”\nAmasa noriere piny kochadhore gi rembe e dier yo, kendo ngʼatno noneno ka jolweny duto ne chungʼ kochopo kanyo. Bende ka noneno ka ji duto chungʼ kochopo kama Amasa nothoeno, noywaye oko mar yo motere e pap moume gi law.\nKane Amasa osegol e yo, ji duto nodhi gi Joab mondo gilaw Sheba wuod Bikri.\nSheba nokadho e dier dhout Israel duto mochopo nyaka Abel Beth Maaka, bende nokadho e gwenge jo-Beri duto, kendo jogo nochokore kaachiel mondo oluwe.\nMigepe duto mag jolweny mane nigi Joab nobiro molworo Sheba ka en Abel Beth Maaka. Negigoyo agengʼa ne dala maduongʼno kendo ka gichungʼ e agengʼa molworo ohinga. To e kindeno mane gitwomo ohinganano mondo gimuke,\ndhako moro mariek mane ni e dala maduongʼno nokok matek kowacho niya, “Winjuru! Nyisuru Joab obi ka mondo alos kode.”\nJoab nodhi kama dhakono ne nitie, mi nopenjo niya, “In e Joab?” Nodwoke niya, “En an.” Nowachone niya, “Chik iti ni gima jatichni dwaro wachoni.” Joab nowacho niya, “Awinjo.”\nNomedo wuoyo kowachone niya, “Chon gi lala ji ne jawacho ni, ‘Dhi Abel mondo ngʼadnie rieko,’ kendo wachno ne rumo kamano.\nWan joma odak gi kwe kendo ma jo-adiera e piny Israel ka. In to itemo mondo iketh dala maduongʼ man Israel. Angʼo momiyo idwaro tieko oganda Jehova Nyasaye?”\nJoab nodwoke niya, “Ngangʼ, ok en kamano! Mano gima ok anyal timo kendo ok anyal kethe!\nNgangʼ, ok en kamano! To gima timore en ni ngʼat moro miluongo ni Sheba wuod Bikri, moa e piny gode mag Efraim, ema piem gi ruoth Daudi. Omiyo miya ngʼatno kende, to abiro weyo dala maduongʼni.” Dhakoni nowachone Joab niya, “Wiye ibiro dirni gi ewi ohinga.”\nEka dhakono nodhi ir ji gi riekone mane ongʼadono, kendo negingʼado wi Sheba wuod Bikri mi gidiro ni Joab. Omiyo nogoyo turumbete, mi joge no-aa mi giweyo dala maduongʼno kendo moro ka moro nodok e dalane. Joab to nodok Jerusalem ir ruoth.\nJoab ne jatend jolweny Israel duto; ka Benaya wuod Jehoyada to ne otelo ne jolwenj jo-Kereth kod jo-Peleth.\nAdoniram to notelo ni joma tiyo tich achuna, Jehoshafat wuod Ahilud ne jandiko;\nSheva ne jagoro; to Zadok gi Abiathar ne jodolo.\nTo Ira ja-Jair ne jadolo mar Daudi.


Nike-schoenen-Hello kitty nike dunks Winkel Nederland, Nike-schoenen-Hello kitty nike dunks Prijzen\nNieuwkomers kids nike dunk black red blue green hoge,schoenen nike air max,nike...\nGoedkopen ete! x hello kitty roze paars schoenen,baby nike air max,nike air max...\nBestel schoenen nike dunk lage hello kitty roze wit blauw,nieuwe collectie nike...\nStopcontact nike dunk womens hello kitty brass monki aangepaste hoge,online...\nGoedkopen pt-20 int reebok hello kitty zwarte schoenen,eigen nike air max...\nCool nike dunk lage womens hello kitty iv schoenen,nike air max 1...\nOffici le kids nike dunk blauw geel wit hoge,nike air max special,nike air max...\nKlassieke nike dunk hello kitty pink hoge,kinder nike air max,nike...\nOorspronkelijke nike dunk hello kitty vlinder bloem hoge,nike air max...\nNieuwe ete! x hello kitty zwart grijs schoenen,nike air max exclusive,nike...


Buy Sweet Jojo Designs Funky Zebra Pink Lamp Shade from Bed Bath & Beyond\nSet by Sweet Jojo Designs Sweet Jojo Designs Sports Jojo Designs Lamp Shade Jojo Designs Zebra Jojo Designs Pink Set by Jojo Designs Jojo Designs Mobile Valances by Jojo Designs Jojo Designs Panel Sheets by Jojo Designs Similar Products:\nAll Star Sports Lamp Shade will help complete the look of your Sweet Jojo Designs room. This adorable lamp shade will fit any standard lamp base (base not included).\nPrevious: Sweet Jojo Designs Funky Zebra Pink Fabric Memo Board\nNext: Sweet Jojo Designs Funky Zebra Pink Microsuede Fitted Crib Sheet


Tich Joote 10 - Holy Bible [Luo Bible 2020] - (TiJo 10)\nNe nitie jatend jolweny moro e dala mar Kaisaria mane nyinge Kornelio. Ngʼatni norito oganda lweny moro mar jo-Rumi miluongo ni Oganda Italia.\nEn kaachiel gi joode duto ne gin joma odimbore kendo moluoro Nyasaye. Ne okonyo joma odhier kendo olamo Nyasaye pile.\nChiengʼ moro achiel noneno fweny kar sa ochiko odhiambo. E fwenyno noneno malaika mar Nyasaye, mane obiro ire moluonge niya, “Kornelio!”\nKornelio nongʼiyo malaikano ka luoro omake, eka noyiene niya, “Iwacho nangʼo, Ruoth?” Malaika nodwoke niya, “Lemoni kod timbeni mag ngʼwono mikonyogo joma odhier osechopo e nyim Nyasaye kaka misango omiyo osepari.\nKoro or jomoko Jopa mondo odhi oom ngʼat moro ma nyinge Simon, miluongo ni Petro.\nEn wendo Simon ma janyongʼ piende ma ode ni e dho nam.”\nKane malaika mane wuoyo kodeno osedhi, Kornelio noluongo jotichne ariyo kod achiel kuom jolweny modimbore ma en achiel kuom jomane rite.\nNonyisogi gik moko duto mane osetimore, eka noorogi nyaka Jopa.\nKinyne kar odiechiengʼ tir, kane jootego chiegni chopo e dala mar Jopa, Petro noidho malo ewi tado mondo olem.\nKech ne kaye kendo nogombo chiemo mondo ocham, to kane pod iloso chiemo, ayula wangʼ notere.\nNoneno polo koyawore, kendo ka gimoro machalo gi suka malach moyar iloro piny ka omake gi kondene angʼwen.\nSukano notingʼo kit le man-gi tiende angʼwen duto, kod le mamol duto mag piny kod koth winy duto mafuyo e kor polo.\nEka nowinjo dwol moro kawachone niya, “Petro, aa malo, mondo ineg gimoro kuom gigo icham.”\nPetro nodwoko niya, “Ooyo Ruoth! Ne pok achamo gimoro amora makwero kata mochido nyaka nene.”\nEka dwolno nowuoyo kode kendo mar ariyo niya, “Kik iluong gimoro amora ma Nyasaye osepwodho ni ok ler.”\nGima kama notimore nyadidek eka sukano nokaw mana gisano moter e polo.\nKane Petro pod wuoro kuom tiend fweny mane onenono, joote mane Kornelio ooro nochopo e od Simon, mochungʼ e dhorangach oko.\nNegipenjo ka Simon miluongo ni Petro nodak kanyo.\nKane Petro pod paro kuom fweny mane oneno, Roho Maler nowachone niya, “Simon, welo moko adek dwari.\nOmiyo aa malo ilor piny irgi. Kik ideki ma ok idhi kodgi nikech an ema aorogi.”\nPetro nolor piny ir jogo monyisogi niya, “An e ngʼat mudwaro. Ere wach ma un-go?”\nNegidwoke niya, “Oorwa gi jatend jolweny moro miluongo ni Kornelio. En ngʼat makare moluoro Nyasaye, kendo ma jo-Yahudi duto omiyo luor. Malaika maler nonyise mondo oluongi idhi ire e ode mondo owinj gima inyalo wachone.”\nEka Petro norwako jootego kaka wende. Kinyne Petro nowuok gi jootego, kendo jowete moko moa Jopa bende nodhi kodgi.\nOdiechiengʼ moluwo mano negichopo Kaisaria, kuma Kornelio ne jorite kaachiel gi wedene kod osiepene mane oluongo.\nKane Petro odonjo e ot, Kornelio noromone mi opodho e tiende kamiye duongʼ.\nTo Petro nowachone niya, “Aa malo, an mana dhano kaka in.”\nPetro nowuotho kochomo ot kod Kornelio, ka giwuoyo, to kane ochopo ei ot, nonwangʼo ka ji mangʼeny ochokore rite.\nNowachonegi niya, “Ungʼeyo maber ni chikwa ok oyie mondo ja-Yahudi obed e achiel kata mondo olim ngʼat moro ma ok ja-Yahudi. To Nyasaye osenyisa ni kik aluong ngʼato ni ogak kata ni ok ler.\nEmomiyo, kane uluonga to abiro ma ok adagi. To koro nyisaneuru, en angʼo momiyo ne uluonga?”\nKornelio nodwoke niya, “Ndalo angʼwen mosekalo ne oyudo alamo Nyasaye e oda kar sa ochiko odhiambo. To napo ka ngʼat moro morwako lewni marieny ochungʼ buta mowachona niya,\n‘Kornelio, lemoni kod timbene mag ngʼwono mikonyogo joma odhier osechopo e nyim Nyasaye, omiyo osepari.\nKoro or jomoko Jopa mondo oomni Simon miluongo ni Petro. En wendo e od Simon ma janyongʼ piende, modak e dho nam.’\nEmomiyo ne aoroni wach piyo piyo mondo ibi, kendo isetimo maber kuom biro. Koro eri wan ka waduto e nyim Nyasaye, mondo wawinji weche duto ma Ruoth osechiki mondo inyiswa.”\nEka Petro nochako wuoyo kowacho niya, “Sani koro ayie adier ni Nyasaye chiwo ni ji duto mana machalre ka ok odewo wangʼ ngʼato,\nto orwako japiny moro amora moluore kendo timo dwarone, ma ok odewo oganda moaye!\nUngʼeyo ni ma e wach mane Nyasaye ooro ni jo-Israel, konyisogi Injili mar kwe kuom Yesu Kristo, ma en Ruodh ji duto.\nUngʼeyo gima osetimore e piny Judea duto, kochakore Galili, bangʼ batiso mane Johana oyalo;\nkaka Nyasaye nowiro Yesu ja-Nazareth gi Roho Maler kod teko, kendo kaka nowuotho koni gi koni kotimo maber kendo kochango ji duto mane ni e bwo loch mar Satan, nikech Nyasaye ne ni kode.\n“Wan joneno kuom gik moko duto mane otimo e piny jo-Yahudi kendo ei Jerusalem. Neginege ka gigure e msalaba,\nto Nyasaye nochiere oa kuom joma otho chiengʼ mar adek, momiyo onene.\nBangʼ kane osechier oa kuom joma otho, ne ok onene gi ji duto, makmana joneno ma Nyasaye noseyiero, ma gin wan mane wachiemo kendo wametho kode.\nNochikowa mondo wayal ni ji kendo mondo watim nende ni en ema Nyasaye oseyiere kaka jangʼad bura mar joma ngima gi joma otho.\nJonabi duto owuoyo kuome ni ngʼato angʼata moyie kuome yudo weruok mar richo e nyinge.”\nKane Petro pod wacho wechegi, Roho Maler nolor kuom ji duto mane oyudo winjo wachne.\nJoma oyie kuom Kristo ma jo-Yahudi, mane obiro gi Petro, nowuoro ka Roho Maler nobiro nyaka kuom joma ok jo-Yahudi,\nnikech ne giwinjogi ka giwuoyo gi dhok mayoreyore kendo ka gipako Nyasaye. Eka Petro nowuoyo kawacho niya,\n“Ere ngʼama koro digengʼ jogi mondo kik obatisgi gi pi, ka gin bende giseyudo Roho Maler mana kaka waseyude?”\nKuom mano, nogolo chik mondo obatisgi e nying Yesu Kristo. Bangʼ mano ne gikwayo Petro mondo omed bet kodgi kuom ndalo moko.


Biblica® Ochiw Thuolo Motingʼo Loko Manyien™ 1 Ruodhi 19\n☰ 1 Ruodhi 19 ◀ ▶\nElija oringo odhi Horeb\n1 Koro Ahab nonyiso Jezebel mago duto mane Elija nosetimo kendo kaka nosenego jonabi gi ligangla, 2 omiyo Jezebel nooro jaote ir Elija mondo owachne niya, “Mad nyiseche timna kata bedi ni en malit machalo nade ka kiny sa ma kama ok atimo ni ngimani machal gi achiel kuom jonabigo.”\n3 Elija ne luor kendo noringo nikech ngimane. Kane obiro Bersheba e Juda, noweyo jatichne kanyo, 4 ka en to nodhi e wuodh ndalo achiel e thim. Nochopo e tiend yien ma wiye opedhore mobedo e tiende kendo nolamo ni mad otho. Nowacho niya, “Jehova Nyasaye, aseneno moroma, kaw ngimana, ok aber moloyo kwerena.” 5 Eka nonindo e tiend yien ma nindo otere.\nMapiyo piyo nono malaika nomule mowachone niya, “Chungʼ malo mondo ichiem.” 6 Nongʼicho kendo noyudo makati matin maliet motedi gi makaa koketi but wiye kod pi e agulu. Nochiemo mometho eka bangʼe kendo nodok monindo.\n7 Malaika mar Jehova Nyasaye noduogo ire mar ariyo kendo nomule mowachone niya, “Chungi mondo ichiem nimar wuoth pod bor.” 8 Kamano nochungʼ mi ochiemo kendo ometho. Kane osechiemo noyudo teko mowuotho ndalo piero angʼwen, odiechiengʼ gotieno nyaka Horeb, got mar Nyasaye. 9 Kanyo nodonjo ei rogo monindo kanyo.\nJehova Nyasaye ofwenyore ne Elija\nKendo wach Jehova Nyasaye nobirone mawachone niya, “En angʼo mitimo ka, Elija?”\n10 Nodwoko niya, “Asebedo katiyo matek ni Jehova Nyasaye Maratego. Jo-Israel osekwedo singruokni, gisemuko kende mag misengini kendo nego jonabigi gi ligangla. An kenda ema adongʼ kendo koro gidwaro nega.”\n11 Jehova Nyasaye nowacho niya, “Wuogi mondo idhi ichungi ewi got e nyim Jehova Nyasaye, nimar Jehova Nyasaye chiegni kadho.”\nEka yamo maduongʼ makudho matek nobaro got mokeyo kite e nyim Jehova Nyasaye, to Jehova Nyasaye ne onge e yamono. Bangʼ yamono piny noyiengni, to Jehova Nyasaye ne onge e yiengni pinyno. 12 Bangʼ yiengni pinyno mach nobiro, to Jehova Nyasaye ne onge ei majno. To bangʼ majno yamo makudho mos nobiro. 13 Kane Elija owinje noumo wangʼe gi law abola mowuok oko kochungʼ e dho rogo.\nEka dwol nowuoyo kode kawacho niya, “En angʼo mitimo ka Elija?”\n14 Nodwoko niya, “Asebedo katiyo matek ni Jehova Nyasaye Maratego. Jo-Israel osekwedo singruokni, gisemuko kende mag misengini kendo nego jonabigi gi ligangla. An kenda ema adongʼ kendo koro gidwaro nega.”\n15 Jehova Nyasaye nowachone niya, “Dog gi yo mane ibirogo kendo idhi e thim mar Damaski. Ka ichopo kuno, to wir Hazael mondo obed ruodh Aram. 16 Bende wir Jehu wuod Nimshi obed ruodh Israel, kendo iwir Elisha wuod Shafat ma ja-Abel Mehola mondo okaw kari kaka janabi. 17 Jehu biro nego ngʼato angʼata motony e ligangla mar Hazael kendo Elisha biro nego ngʼato angʼata motony e ligangla Jehu. 18 To kata mana sani an gi jodolo alufu abiriyo e piny Israel duto mapok okulore ne Baal, kendo ma pod olame ka nyodhe.”\nLuong mar Elisha\n19 Omiyo Elija nowuok kanyo modhi oyudo Elisha wuod shafat. Nopuro gi rwedhi motwe e jok apar gariyo kendo en owuon ema nochwado rwedhi machien. Elija nodhi machiegni kendo nobolo lawe mar abola kuome. 20 Elisha noweyo rwethe mag pur moringo koluwo bangʼ Elija. Nowachone niya, “Yie iwe ago ne wuonwa kod minwa oriti bangʼe to abiro dhiyo kodi.”\nElija nodwoke niya, “Dogi, en angʼo ma asetimo?”\n21 Omiyo Elisha noweye modok. Nokawo rwethe mag pur moyangʼogi. Nowangʼo gik mane opurogo mondo ochwakgo ringʼo mi nomiyo ji kendo gichamo. Eka nochako wuoth moluwo bangʼ Elija kendo nobedo jakonyne.


Ezekiel 18 - Holy Bible [Luo Bible 2020] - (Eze 18)\n“Bende isewinjo ngero ma ji osiko kawacho e piny Israel niya, “ ‘Wuone osechamo olemo manumu, to nyithindo ema lekegi tho?’\n“Akwongʼora gi nyinga awuon an Jehova Nyasaye Manyalo Gik Moko Duto ni ok unuchak ugo ngeroni e piny Israel.\nNikech ji duto mangima gin maga, wuoro kaachiel gi wuowi, giduto machalre. Ngʼato ka ngʼato biro tho mana nikech richone owuon.\n“Kaponi nitie ngʼat moro makare moluwo adiera kendo timo gima kare.\nOk ochiem ewi gode milame nyiseche manono kata ngʼiyo nyiseche manono mag dhood Israel. Kendo ok odwanyre gi chi nyawadgi kata bedo e achiel gi dhako manie kindene mar neno malo.\nOk othir ngʼato angʼata to odwoko gima osingne kar hola momiyo ngʼato Ok omaa ngʼato gire githuon, to omiyo joma odenyo chiemo kendo ochiwo lewni ne joma ni duk.\nOk ohol ji gige mondo oyudie ohala, kata ohala mokadho tongʼ ok okaw. Ok oyie mondo lwete otim gima rach kendo ongʼado bura maber e kind ji ka ok odew wangʼ.\nOluwo buchena, kendo orito chikena gadiera. Ngʼat ma kamano en ngʼat makare, omiyo enobed mangima adier, Jehova Nyasaye Manyalo Gik Moko Duto owacho.\n“Kapo ni en gi wuowi mohero lweny, kata mohero chwero remo kata matimo achiel kuom gigi\nmane wuon mare ne ok otimo kaka: “Ochiemo ewi gode milame nyiseche mamoko. Odwanyore gi chi nyawadgi.\nOthiro joma odhier gi joma ochando. Omayo ji gigegi githuon. Ok odwok gik mane omako koholo ji gowi. Ogeno nyiseche mag dhano. Otimo gik makwero. Oholo ji gige mondo oyudie ohala\nKendo okawo ohala mokalo tongʼ. Ngʼat ma kamano, bende nyalo bedo mangima adier? Ok onyal! Nikech osetimo gik mamonogi duto, ibiro nege mak olewo kendo rembe biro bet e wiye owuon.\n“To kaponi wuowini nigi wuode moro maneno richo duto ma wuon-gi timo, to kata obedo ni osenenogi; to en to pod ok otimo gik ma kamago:\n“Ok ochiem e gode milame nyiseche mamoko kata rango nyiseche mag dhood Israel. Ok odwanyre gi chi nyawadgi\nOk othir ngʼato angʼata kata mako gir ngʼato eka ohole gimoro. Ok omaa ngʼato gire githuon to ochiwo chiembe ne joma odenyo, kendo ochiwo lewni ne joma ni duk.\nOtamo lwete mondo kik otim richo kendo ok okaw asoya kata ohala mokalo tongʼ. Orito chikena kendo oluwo buchena. Ok obi tho nikech richo wuon mare to obiro bedo mangima kuom adier.\nTo wuon mare to biro tho nikech richone owuon, nikech ne ongʼanyo ni ji kendo ne omayo owadgi githuon kendo nikech ne otimo gik maricho e dier jo-dalagi.\n“To eka upenjo ni, Angʼo momiyo wuowi ok kwan ka jaketho kuom ketho mar wuon?” Nikech wuowi osetimo gima adier kendo makare kendo nikech oseketo chunye mar rito buchena duto, obiro bedo mangima adier.\n“To ka ngʼat ma timbene richo olokore oweyo richone mosetimo mi orito buchena kendo otimo gima ber kendo makare, to obiro bedo mangima kuom adier; ok obi tho.\nOk nokwane jaketho kuom richo duto mosetimo. Nikech gik makare mosetimo, obiro bedo mangima.\nUparo ni berna ka jaricho otho? Donge en morna ka gilokore giweyo timbegi maricho mondo gibed mangima? Jehova Nyasaye Manyalo Gik Moko Duto ema owacho.\n“To ka pod uwacho ni, ‘Yore mag Ruoth Nyasaye ok nikare.’ To winjuru, yaye dhood Israel: Bende yorena ok nikare adier? Donge yoreu ema ok nikare?\nTo ka ngʼat ma timbene richo olokore oweyo timbene maricho mosetimo, mi otimo tim makare kendo adier, to ok obi otho.\nNikech oparo ketho duto moseketho kendo olokore owegi, obiro bedo mangima kuom adier; ok obi tho.\nTo dhood Israel pod wacho mana ni, ‘Yore mag Ruoth Nyasaye ok nikare.’ To winjuru, yaye dhood Israel: Bende yorena ok nikare adier? Donge yoreu ema ok nikare?\n“Kuom mano, yaye dhood Israel, abiro ngʼadonu bura, ngʼato ka ngʼato kuomu kaluwore gi yorene owuon, Jehova Nyasaye Manyalo Gik Moko Duto osewacho. Lokreuru! Weuru ketho duto musetimo, eka richo ok nobednu obadho.\nPogreuru gi ketho duto musetimo, kendo beduru gi chuny manyien kod paro malongʼo. Udwaro ni utho nangʼo, yaye dhood Israel?\nNikech ok en morna ka ngʼato tho, Jehova Nyasaye Manyalo Gik Moko Duto ema owacho. Weuru timo richo mondo ubed mangima!


Kik utuonru makmana ka uwinjoru e kindu uwegi mar timo mano kuom kinde machwok mondo uchiwru ni lamo. To bangʼ chiwruok ni lamo, to uchak uriwru kendo mondo kik Satan temu, nikech ok unyal ritoru.\nNegikuyo ka giywak kendo ka giriyo kech nyaka ochopo odhiambo, ka giywago Saulo gi wuode Jonathan, to gi jolweny mag Jehova Nyasaye to gi jo-Israel, nikech ne oseneg-gi gi ligangla.\nTich Joote 13:2\nKane oyudo gilamo Ruoth Nyasaye kendo gitweyo chiemo, Roho Maler nowachonegi niya, “Walnauru Barnaba gi Saulo mondo gitina tich mane aluongogi mondo giti.”\nTich Joote 14:23\nKane giseketo jodongo e kanisa ka kanisa, mi gilamonegi ka gitweyo chiemo, negiketogi e lwet Ruoth Yesu mane giseyie kuome.\nka ok acham chiemo moro amora moa e od ruoth bende ringʼo kata divai ne ok donji e dhoga, kendo ne ok awirora gi mo moro amora nyaka jumbe adekgo norumo.\nJehova Nyasaye owacho ni, “Kata sani, dwoguru ira gi chunyu duto, ka uriyo kech kendo uywak kendo udengo.”\nAtweyo chiemo nyadiriyo e juma ka juma, kendo achiwo achiel kuom apar mar gigo duto manwangʼo.’\n To kane gituo magihewore to ne arwako law ywagruok kendo ne abolora katweyo chiemo. Kane lamona ok odwoki, ne awuotho koni gi koni ka chunya lit, mana ka gima aywago osiepna kata owadwa. Ne akulo wiya ka an gi kuyo maduongʼ mana ka gima aywago minwa.\n Jehova Nyasaye owacho ni, “Kata sani, dwoguru ira gi chunyu duto, ka uriyo kech kendo uywak kendo udengo.” Lokuru chunyu, to ok lepu. Dwoguru ir Jehova Nyasaye, ma Nyasachu, nikech ongʼwon kendo okecho ji, iye ok wangʼ piyo kendo ojahera, bende chunye lendo kuom kelo ne ji masira kata chwat.\nTich Joote 13:3-4\n Omiyo kane gimedo lemo kendo gitweyo chiemo, ne gigwedhogi mi giweyogi gidhi. Ji ariyogo nowuok modhi ka Roho Maler otelonegi. Ne gilor nyaka Seleukia, bangʼe gikwangʼ ka gia kanyo nyaka Saipras.\n Omiyo ne adhi ir Ruoth Nyasaye ka alamo, ka aywakne kendo ka ariyo kech, kendo ne arwako law kuyo ka abukora gi buru. Ne alamo Jehova Nyasaye Nyasacha kendo ne ahulo richona kama: “Yaye Ruoth Nyasaye maduongʼ kendo malich, Nyasaye marito singruokne mar hera gi ji duto mohere kendo morito chikene, wasetimo richo kendo wasetimo marach. Wasetimo timbe maricho kendo wasengʼanyo; waselokore waweyo yoreni gi chikeni.\n Bangʼ kane Nathan osedhi dala, Jehova Nyasaye nogoyo nyathi ma chi Uria nosenywolo ni Daudi gi tuo. Daudi nolamo Nyasaye mondo kik nyathi tho. Notweyo chiemo kendo nodhi e ode mi onindo piny e lowo otieno ka otieno. Jodongo mag ode nochungʼ bathe mondo gichunge owe nindo piny e lowo, to notamore, kendo ne ok onyal chamo chiemo moro amora.\n1 Ruodhi 21:25-27\n Ne onge ngʼat moro machielo machalo gi Ahab, mane ochiwore ni timo richo e nyim Jehova Nyasaye, kijiwe e timo kamano gi jaode Jezebel. Timbene ne richoe moloyo koluwo bangʼ nyiseche mamoko, mana kaka jo-Amor mane Jehova Nyasaye oriembo e nyim jo-Israel. Kane Ahab owinjo wechegi duto, noyiecho lepe, morwako lep gunia kendo notweyo chiemo. Nonindo gi lepe mag guniago kendo nowuotho kokuyo.\n kama jachien notemee kuom ndalo piero angʼwen. Kuom ndalo piero angʼwen-go ne ok ochamo gimoro e ndalogo duto, to bangʼ ka ndalogo noserumo kech nokaye. Satan nowachone niya, “Ka in Wuod Nyasaye adier, nyis kidini olokre kuon.” Yesu nodwoke niya, “Ondiki ni, ‘Dhano ok bed mangima nikech chiemo kende.’ ”\n Bangʼ mano, ne agolo chik mondo watwe chiemo e dho aora Ahava ka wahore wawegi e nyim Nyasachwa kendo wakwaye wuoth maber ni wan gi nyithindwa, gi giwa duto. Wiya nokuot mar kwayo ruodh jolweny kod joriemb farese mondo ogengʼwa kuom wasikwa manie yo, nikech ne wasenyiso ruoth niya, “Lwet Nyasachwa mar ngʼwono nitie kuom ji duto moketo genogi kuome, to mirimbe mager ni kuom jogo mojwangʼe.” Omiyo ne watweyo chiemo kendo wakwayo Nyasachwa kuom ma, kendo nodwoko lamowa.\n Giwacho niya, ‘Angʼo momiyo wasebedo ka waweyo chiemo to ok ine? Bende angʼo momiyo wasebedo ka wahore malich to ok ikwan ma ka gimoro?’ “To kata kamano e kindeu mar tweyo chiemo, utimo mana kaka udwaro, kendo ukonyoru gi jotichu e yo marach. Tweyo chiemo maru rumo mana gi dhawo kod chuny malit, bende miyo ugoru e kindu uwegi. Ok unyal tweyo chiemo kaka utimo e ndalogi kuparo ni lemou nowinj e polo malo. Bende ma e kit tweyo chiemo ma aseyiero, ma ngʼato hore mana odiechiengʼ achiel kende? Koso en mana ka ngʼama okuyo kokulo wiye ka odundu mayamo yuko kata ngʼama onindo e pien gugru kotimo buru? Bende mano e gima uluongo ni tweyo chiemo ma en odiechiengʼ mowal ne Jehova Nyasaye. “Donge ma e kit tweyo chiemo ma aseyiero: ni ugony tonde mag timbe maricho gi mag jok, mondo uwe joma otwe obed thuolo kendo utur jok duto? Donge en ni mondo upog chiembu ne joma kech kayo kendo urwak joma odhier maonge kuonde dak, bende ni mondo umi joma wuotho duk lewni, kendo kik upand wangʼu ne wedeu?\n Jo-Nineve, nolokore moyie kuom Nyasaye kendo negingʼado wach mondo ji duto otwe chiemo, kochakore jomadongo e diergi nyaka jomatindo duto, ka girwako pien gugru. Kane wach ochopo ne ruodh Nineve, ne oa malo e kom duongʼ mare molonyo lepe mag loch mi norwako pien gugru nobet piny e buru. Eka ruoth gi jodonge nogolo chik e Nineve kawacho niya: “Kik dhano kata chiayo kata dhok bil gimoro, bende kik yienegi gichiem kata modho. To we dhano kod le oumre gi pien gugru, ngʼato ka ngʼato oluong Nyasaye piyo piyo, to kendo giwe timbegi maricho ma achach. To en ngʼa mongʼeyo? Dipo ka mirimb Nyasaye odok chien, mi owe ich wangʼ kendo ongʼwon-nwa mi ok otiekowa.”\n Eka Yesu nogoyo ngero ne jopuonjrene mondo onyisgi gibed ka gilamo kinde duto kendo kik chunygi aa. Nowachonegi niya, “E dala moro ne nitie jangʼad bura mane ok oluoro Nyasaye kata ok odewo ji. To ne nitie dhako ma chwore otho moro e dalano manobedo kadhiyo ire pile giywakne kakwaye ni, ‘Yie ingʼadna bura e kinda gi ngʼat ma hinyani!’ “Kuom kinde moko moromo nodagi, to bangʼe mogik nowacho kende owuon ni, ‘Kata obedo ni ok aluoro Nyasaye kendo ok adewo ji kamano to nikech dhako ma chwore othoni osiko chanda, abiro neno ni angʼadone bura kare, mondo kik oola gibiro ma obirogo ira pile!’ ” To Ruoth nowacho niya, “Winjeuru gima ne jangʼad bura ma ok kareno owacho! To donge Nyasaye biro ngʼado bura kare ni joge moyier, maywakne odiechiengʼ gi otieno? Bende obiro tamore ma ok owinjogi? Awachonu ni obiro neno ni ongʼadnegi bura kare kendo mapiyo. Kata kamano, ka Wuod Dhano obiro, bende obiro yudo yie e piny?” Ne joma noketo genogi kuomgi giwegi maparo ni gin joma kare kendo mane ochayo ji mamoko duto, Yesu nogoyonegi ngero kama: “Ji ariyo nodhi lemo ei hekalu, achiel ne en ja-Farisai to machielo ne jasol osuru. Ja-Farisai moro nochungo malo mi olamo ka opwoyore ni, ‘Nyasaye, agoyoni erokamano ni ok an kaka ji mamoko, ma jomecho, joma timo timbe maricho, jochode, kata mana kaka jasol osuruni. Atweyo chiemo nyadiriyo e juma ka juma, kendo achiwo achiel kuom apar mar gigo duto manwangʼo.’


Ti ne Jehova Kata Obedo ni Hiki Oseniang’ Kendo Ijamidekre | Puonjruok\nOhinga mar Jarito—Gocho mar Puonjruok | Julai 2015\nSOM E Albanian Amharic Arabic Armenian Armenian (Ma Imbo) Aymara Azerbaijani Azerbaijani (Cyrillic) Bengali Bicol Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Machon) Chinese Mandarin (Mayot) Chitonga Chitonga (Malawi) Chitumbuka Chuvash Cibemba Cinyanja Croatian Czech Danish Dholuo Dutch Efik Estonian Faransa Fijian Finnish Georgian German Greek Guarani Gujarati Gun Haitian Creole Hausa Hebrew Hiligaynon Hindi Hiri Motu Hungarian Icelandic Igbo Iloko Indonesian Isoko Italian Japanese Kannada Kazakh Kikamba Kikaonde Kikuyu Kinyarwanda Kirghiz Kiribati Kirundi Kisungu Kongo Korean Latvian Lithuanian Luganda Lunda Luvale Macedonia Malagasy Malay Malayalam Mambwe-Lungu Marathi Mauritian Creole Maya Mongolian Nepali Norwegian Oromo Ossetian Otetela Pangasinan Papiamento (Aruba) Papiamento (Curacao) Persian Polish Portuguese Punjabi Quechua (Bolivia) Romanian Russian Samoan Sango Serbian Serbian (Roman) Seychelles Creole Shona Silozi Sinhala Slovak Slovenian Spanish Sranantongo Swahili Swahili (Congo) Swedish Tagalog Tajiki Tamil Tatar Telugu Thai Tigrinya Tiv Tok Pisin Turkish Turkmen Turkmen (Cyrillic) Tuvaluan Tzotzil Ukrainian Urdu Uzbek Vietnamese Waray-Waray Wolaita Yoruba Zapotec (Isthmus)\nTi ne Jehova e “Ndalo Minenoe Rach”\nOWADWA moro miluongo ni Ernst ma hike osechopo 70 gi wiye wacho niya: “Kaka kinde medo kalo e kaka tuoche gi midekre bende medo mona timo gik mathoth.” * Be isewinjo ka ng’ato wacho kamano? Kapo ni imedo bedo moti, kendo ineno ni tekoni dok chien to tuoche bende chandi, inyalo fwenyo ni gik ma timorenigo chalre gi gik miwuoyoe e Eklesiastes sula mar 12. E kwan matindo 1, iluongo ndalo ma hik ng’ato oseniang’ ni “ndalo minenoe rach.” Kata kamano, mano ok nyis ni koro ngimani opong’ mana gi chandruok lilo. Pod inyalo dak e ngima ma moro chunyi kitiyo ne Jehova ka in gi ilo.\nKAKA INYALO SIKO KA IN GI YIE MOTEGNO\nUn owete gi nyimine ma hikgi ng’eny, ng’euru ni ok un kendu sama uromo gi tembe. Jotich Jehova machon ma hikgi ne oniang’ miwuoyo kuomgi e Muma bende noromo gi pek ma kamago. Kuom ranyisi, Isaka, Jakobo, gi Ahija nobedo muofni ka giseti. (Chak. 27:1; 48:10; 1 Ruo. 14:4) Sara bende nowacho ni ne ‘oseti.’ (Chak. 18:11, 12) Ruoth Daudi bende kinde moko ‘ne ok yud liet’ kata ka oume. (1 Ruo. 1:1) Barzillai ma ne jamoko ahinya kinde moko ok ne winj mit chiemo kata winjo mit thum. (2 Sam. 19:32-35) Kane chi Ibrahim otho, kendo Naomi bende kane chwore otho, giduto ne ginyagore gi kuyo ma ne giyudono.—Chak. 23:1, 2; Ruth 1:3, 12.\nAng’o ma nokonyo moro ka moro kuomgi omed makore gi Jehova kendo osik ka mor? Kane Ibrahim oseti, noketo yie kuom singo mag Nyasaye kendo “yie ma ne en-go nomiyo obedo motegno.” (Rumi 4:19, 20) Wan bende dwarore wabed gi yie motegno. Yie ma kamano ok otenore kuom hikwa, nyalowa, kata gik ma timorenwa. Kuom ranyisi, kata kane jaduong’ Jakobo tekrene orumo, obedo mwofu kendo omoko e otanda, pod ne en gi yie motegno kuom singo mag Nyasaye. (Chak. 48:1-4, 10; Hib. 11:21) Nyaminwa moro miluongo ni Ines ma jahigni 93 to nigi tuwo ma nyoso lechene wacho kama: “Odiechieng’ kodiechieng’, awinjoga ka gima Jehova medo guedha. Pile ka pile asiko aparo mana wach Paradiso. Mano jamiya geno ahinya.” Mano doko ranyisi maber mar bedo gi paro mowinjore!\nWatego yiewa kuom wuoyo gi Nyasaye e lamo, nono Wachne, kendo dhi e chokruoge mag Jokristo. Janabi Daniel ma be noseti ne jalemo nyadidek odiechieng’ kendo nosiko onono Wach Nyasaye. (Dan. 6:10; 9:2) Chi liel moro ma hike noniang’ miluongo ni Ana ‘ne ok barega e hekalu.’ (Luka 2:36, 37) Sama idhi e chokruoge kaluwore gi nyalo mari kendo itimo duto mondo ichiw paro kar nyaloni, ijiwori iwuon kendo ijiwo ji duto mobiro e chokruok. E wi mano, Jehova mor ahinya gi lamo magi kata obedo ni ok inyal timo mathoth.—Nge. 15:8.\nThothu gombo ahinya ni wengeu onen mondo usom kendo ubedie gi teko mar dhi e chokruoge. Kata kamano, seche moko uyudo ka timo kamano tek kata ok nyalre chuth. Koro onego utim nang’o? Tiuru maber gi thuolo moro amora ma un-go. Moko kuomu ma ok nyal dhi e chokruoge, nyalo winjo program ka gitiyo gi simu. Nyaminwa ma jahigni 79 miluongo ni Inge timoga ikruok ne chokruoge kotiyo gi otese ma ogo gi nyukta madongo ma owadwa moro golonega e kompyuta.\nNyalo bedo ni in gi thuolo mang’eny ma jomoko to gombo agomba. Donge inyalo tiyo gi thuolono mondo iwinjgo somo mag Muma, buge, twege, kod drama momaki? Inyalo kawo okang’ mokwongo mar goyo simu ne Jokristo weteni ka uwuoyo e wi weche Nyasaye mondo “jiwruok obedie e [kindu] ka ng’ato jiwo yie mar nyawadgi.”—Rumi 1:11, 12.\nBED MODICH E TIJ NYASAYE\nLand wach Nyasaye\nChrista nyaminwa ma jahigni 80 gi wiye wacho niya: “Lit ahinya neno ni gik ma yande itimo chon koro ok inyal timo.” To kare ere kaka joma oti nyalo siko ka gimor? Peter ma jahigni 75 dwoko niya, “En kuom siko ka in-gi paro makare, to ok keto pachi kuom gik ma tinde ok inyal timo. Kar mano, bed mamor gi gik minyalo timo sani.”\nBe inyalo paro yore minyalo lendogo? Nyaminwa miluongo ni Heidi tinde ok nyal lendo ot ka ot kaka nojatimo. Bedo ni hike ne koro nyono 80 gi wiye, pod nopuonjore tiyo gi kompyuta mondo ondikgo barupe. Jolendo moko ma hikgi ng’eny chakoga mbaka e wi Muma e pewe ma ji yweyoe e taon kata e stend mag mtokni. To kapo ni sani idak e ute moyang ne rito joma oti, donge inyalo lendo ne joma tiyo kanyo kaachiel gi joma udakgo kanyo?\nBed jarwak welo\nKane Ruoth Daudi hike ng’eny mokalo, pod nosiro lamo madier gi chunye duto. Nogolo chiwo kendo chano kaka ne idhi ger hekalu. (1 Weche 28:11–29:5) E yo ma chalo kamano, in bende inyalo riwo lwedo gi chunyi duto tije mag Pinyruoth ma dhi nyime e piny mangima. Donge inyalo riwo lwedo jopainia kata mana jolendo ma nigi kinda e kanyaklau kuom jiwogi gi weche ma gerogi, miyogi mich moro matin, kata gwelogi mondo umadhie gimoro? Seche ma ilemo inyalo lemo ne rowere, joma nigi nyithindo, joma tiyo ne Nyasaye gi thuologi duto, joma tuwo kod joma nigi migepe mapek.\nJehova ogeni ahinya kaachiel gi higni misetiyonego. Wuonwa manie polo ok bi jwang’ou ngang’. (Zab. 71:9) Jehova oheri kendo ogeni malich. Machiegnini, wabiro dak e kinde ma hikwa biro medore ameda ka koni chandruok kata masiche ma yudowa onge. Omiyo, wabiro dhi nyime tiyo ne Jehova Nyasachwa mwahero ka wan gi teko kod ngima makare chuth nyaka chieng’!\n^ par. 2 Nyinge moko oloki.\nNe Gichiwore Giwegi Maonge Achune—e Piny Russia\nMed Bero Paradisowa mar Ranyisi\n“Resruoku Okayo Machiegni!”\nBe Ochuno ni Nyaka Ji Opwo Tiji Eka Ibed Mamor?\nSik Kimakori gi Pinyruodh Nyasaye\nKae e Kama Wachokoree ne Lamo\nText Yore mag golo buge mag digital OHINGA MAR JARITO—GOCHO MAR PUONJRUOK Julai 2015\nOHINGA MAR JARITO—GOCHO MAR PUONJRUOK Julai 2015\nJehova ‘Ting’ona Ting’na’ Pile ka Pile\nTimo kaka Jehova Dwaro Osekelona Gweth Mang’eny


Tich Joote 11 - Holy Bible [Luo Bible 2020] - (TiJo 11)\nJoote kod owete modak Judea duto nowinjo ni joma ok jo-Yahudi bende noserwako Wach Nyasaye.\nOmiyo kane Petro odhi Jerusalem, to joma oyie kuom Kristo ma jo-Yahudi nokwere\nkawacho niya, “Donge ne idhi e od joma ok jo-Yahudi mi ichiemo kodgi.”\nTo Petro nochako leronegi tiend gik moko duto mane osetimore, e yo mawinjore maler, kowacho niya,\n“Ne antiere e dala mar Jopa ka alemo, to ka ayula wangʼ notera, ne aneno fweny. Ne aneno gima chalo suka malach kiloro piny koa e polo, komak kondene angʼwen. Nolor sukano nyaka kama ne antie.\nNe angʼiyo iye mi aneno kit le mopidhi man-gi tiende angʼwen manie piny, gi le mager mag bungu, kod le mamol, gi winy mafuyo e kor polo.\nBangʼe nawinjo dwol moro kawachona ni, ‘Petro, aa malo, mondo ineg gimoro kuom gigo icham.’\n“An to ne adwoko ni, ‘Ooyo Ruoth! Onge gima kwero kata mochido mosedonjo e dhogani nyaka nene.’\n“Dwolno moa e polo nowuoyo koda kendo nyadiriyo kawachona ni, ‘Kik iluong gimoro amora ma Nyasaye osepwodho ni ok ler.’\nGima kamano notimore nyadidek, eka sukano nokaw modwoki e polo kendo.\n“E sa nogo ji adek mane oor ira koa Kaisaria nobiro mochopo e ot mane antie.\nRoho Maler nonyisa ni kik adeki ma ok adhi kodgi. Jowete auchielgi bende nodhi koda, mine wadonjo e od Kornelio.\nNonyisowa kaka ne oseneno malaika kofwenyore e ode mowachone ni, ‘Or jomoko Jopa mondo oluongni Simon miluongo ni Petro.\nObiro keloni wach mabiro miyo iyud warruok, in kaachiel gi joodi duto.’\n“To e sa ma ne achako wuoyo, ema Roho Maler nolor kuomgi, mana kaka wan bende noselor kuomwa mokwongo.\nEka naparo kaka Ruoth nosewacho motelo ni, ‘Johana nobatiso ji gi pi, to un ibiro batisou gi Roho Maler.’\nEmomiyo ka Nyasaye nomiyogi mana mich achielno ma wan bende nomiyowa kane wayie kuom Ruoth Yesu Kristo, koro an to an ngʼa ma dine agengʼ tich Nyasaye!”\nKane giwinjo wachno, ne giweyo Petro mos mi gipako Nyasaye, kagiwacho niya, “Kara en adier ni Nyasaye osemiyo joma ok jo-Yahudi thuolo mondo gin bende gilokre giyud ngima.”\nJoma sand nokeyo nikech wach nek Stefano nodhi Foinike, Saipras nyaka Antiokia, ka gilando Injili ne jo-Yahudi kende.\nTo jomoko kuomgi mane oa Saipras kod Kurene, nodhi Antiokia ma gichako wuoyo gi jo-Yunani bende, ka ginyisogi Injili ma wuoyo kuom Ruoth Yesu.\nTeko Nyasaye ne ni kodgi, omiyo ji mathoth noyie kendo olokore kuom Ruoth.\nWachni nolandore mochopo e it kanisa mane ni Jerusalem, omiyo negioro Barnaba e dala Antiokia.\nKane ochopo mi oneno kaka ngʼwono Nyasaye ne tiyo kuom jogo, nomor ahinya, kendo nojiwogi duto mondo gisiki kuom Ruoth gadiera kendo gi chunygi duto.\nBarnaba ne en ngʼat maber, mopongʼ gi Roho Maler kod yie kendo ji ma kwan-gi thoth ahinya nolokore obiro ir Ruoth.\nBangʼe Barnaba nodhi Tarso mondo omany Saulo,\nto kane oyude, nodok kode Antiokia. Kuom higa achiel mangima, Barnaba gi Saulo ne chokore gi kanisa ka gipuonjo ji ma kwan-gi ngʼeny ahinya. Antiokia kuno ema ne okuong luongoe jopuonjre ni jo-Kristo.\nE kindeno, jonabi moko nobiro Antiokia ka gia Jerusalem.\nAchiel kuomgi, mane iluongo ni Agaba nochungʼ mokoro wach kuom Roho, ni kech marach ne biro landore mi kwak piny Rumi duto. Kejni nobet e kinde loch Klaudio.\nKuom mano, jopuonjre nowinjore mar oro kony kaluwore gi nyalo margi, ni jowete mane odak Judea.\nNegitimo mano mi gioro Barnaba gi Saulo jotero konygigo ne jodong kanisa.\nTich Joote 11:1\nTich Joote 11:2\nTich Joote 11:3\nTich Joote 11:4\nTich Joote 11:5\nTich Joote 11:6\nTich Joote 11:7\nTich Joote 11:8\nTich Joote 11:9\nTich Joote 11:10\nTich Joote 11:11\nTich Joote 11:12\nTich Joote 11:13\nTich Joote 11:14\nTich Joote 11:15\nTich Joote 11:17\nTich Joote 11:18\nTich Joote 11:19\nTich Joote 11:20\nTich Joote 11:21\nTich Joote 11:22\nTich Joote 11:23\nTich Joote 11:24\nTich Joote 11:25\nTich Joote 11:26\nTich Joote 11:27\nTich Joote 11:28\nTich Joote 11:29\nTich Joote 11:30


Mathayo 22 | Bible e Intanet | New World Translation\nInjili mar Mathayo 22:1-46\nBe Kristo en wuod Daudi? (41-46)\n22 Yesu nomedo goyonegi ngeche niya: 2 “Pinyruodh polo inyalo pim gi ruoth moro ma noloso nyasi mar kend+ ne wuode. 3 Nooro wasumbnine mondo oluong jo ma ne ogwel e nyasino, to jogo notamore biro.+ 4 Kendo nooro wasumbni mamoko kowacho niya: ‘Nyisuru jo ma ogwelgo kama: “Aseiko chiemo, oseyang’ ruedhi gi jamni machwe kendo oseik gik moko duto. Biuru e nyasi mar kend.”’ 5 Kata kamano, ne ok gidewo mi ne gidhi mana e yoregi, moro e puothe, machielo e ohande;+ 6 to modong’ nomako wasumbnigo mi ne gitimonegi marach kendo ne ginegogi. 7 “Ruoth nobedo gi mirima mi nooro jolwenyne kendo ne ginego jogo mi giwang’o dalagi.+ 8 Eka nowacho ne wasumbnine ni, ‘Nyasi mar kend oseikore, to jo ma ogwel ok nowinjore.+ 9 Dhiuru e yore mag dalani mondo uluong ng’ato ang’ata ma uyudo obi e nyasi.’+ 10 Eka wasumbnigo nodhi e nderni mi ne gichoko jo maricho gi jo mabeyo duto ma ne giyudo, kendo ot ma nitimoe nyasi mar arusno ne opong’. 11 “Ka ruoth nobiro nono welo, noneno ng’at moro ma ok orwako nanga mar kend. 12 Omiyo, nopenje kama: ‘Omera, ere kaka ne idonjo kae ka ok irwako nanga mar kend?’ Dhoge nomoko. 13 Eka ruoth nowacho ne jotichne ni, ‘Tueuru lwetene gi tiendene mondo uwite oko e mudho. Kanyo e ka ma ywagruok kod muodo lak nobedie.’ 14 “Nimar nitie jo mang’eny mogwel, to jo manok e moyier.” 15 Eka Jo-Farisai nodhi mi giriwo paro mondo gimake gi wechene.+ 16 Omiyo, ne gioro jopuonjregi ire kaachiel gi jolup Herode*+ ka giwacho niya: “Japuonj, wang’eyo ni in ja adier kendo ipuonjo yor Nyasaye gadier kendo ok iluoro wang’ ng’ato nimar ok ing’i dhano gi kaka onenore gi oko. 17 Kuom mano, wachnwae, ineno nade? Be chulo osuru ne Kaisar owinjore gi chik, koso?” 18 To kong’eyo parogi maricho, Yesu nodwokogi niya: “Ang’o momiyo utema un jo ma wuondoregi? 19 Nyisauru ane pesa mar osuru.” Ne gikelone dinari* achiel. 20 Nopenjogi kama: “Kido gi ndiko man kuomegi gin mag ng’a?” 21 Ne gidwoke niya: “Gin mag Kaisar.” Eka nowachonegi kama: “Kare chuluru Kaisar gige Kaisar, to gige Nyasaye ne Nyasaye.”+ 22 Ka ne giwinjo kamano, ne gihum kendo ne giweye mi gidhi. 23 Jo-Sadukai ma wacho ni chier onge+ nobiro ire chieng’no mi gipenje niya:+ 24 “Japuonj, Musa nowacho ni ‘Ka ng’ato otho ma ok oweyo nyithindo, owadgi nyaka kend chiegeno mondo onyuolnego nyithindo.’+ 25 Koro ne nitie owete moko abiriyo. Mokwongo nokendo kae to otho, to nikech ne ok onyuolo nyithindo, noweyo chiege ne owadgi. 26 Mano bende e gima ne otimore gi owadgi mar ariyo gi mar adek, nyaka giduto ji abiriyo. 27 Gikone, dhakono bende ne otho. 28 Omiyo, e chier, dhakono nobed chi ng’a kuom ji abiriyogo? Nimar jogo duto nokende.” 29 Yesu nodwokogi niya: “Pachu ok ni kare nimar ok ung’eyo Ndiko kata teko mar Nyasaye;+ 30 nikech e chier, chwo ok kend, kendo mon bende ok kendi, to gibedo kaka malaike e polo.+ 31 Kuom wach chier mar jo motho, donge usesomo gima Nyasaye nowacho niya: 32 ‘An e Nyasach Ibrahim, Nyasach Isaka, kendo Nyasach Jakobo’?+ En Nyasach jo mangima, to ok Nyasach jo motho.”+ 33 Ka oganda nowinjo mano, ne gihum gi puonjne.+ 34 Ka Jo-Farisai nowinjo kaka noseloyo Jo-Sadukai gi wach mi dhogi nomoko, giduto ne gichokorene. 35 Eka achiel kuomgi ma nolony e Chik noteme ka openje kama: 36 “Japuonj, en chik mane maduong’ie moloyo e Chik duto?”+ 37 Nodwoko niya: “‘Nyaka iher Jehova* Nyasachi gi chunyi duto, gi ngimani duto, kendo gi pachi duto.’+ 38 Mani e chik maduong’ie moloyo kendo mokwongo. 39 Mar ariyo ma chal kode e ma: ‘Nyaka iher wadu kaka iherori iwuon.’+ 40 Chike ariyogi e ma Chik duto kod weche Jonabi otenoree.”+ 41 Ka noyudo Jo-Farisai ochokore, Yesu nopenjogi kama:+ 42 “Uneno Kristo nade? En wuod ng’a?” Ne gidwoke niya: “Wuod Daudi.”+ 43 Nopenjogi kama: “Kare obet nade ni kokalo kuom roho maler+ Daudi ne oluonge ni Ruoth kowacho ni, 44 ‘Jehova* nowacho ne Ruodha niya: “Bed e bada korachwich nyaka chop aket wasiki e bwo tiendi”’?+ 45 Kare ka Daudi luonge ni Ruoth, ere kaka onyalo bedo wuode?”+ 46 To onge ng’at ma ne nyalo dwoke wach moro, kendo nyaka a chieng’no, onge ng’at ma nohedhore penje wach moro kendo.\n^ Tiende ni, jopati mar Herode.